188,75 €ALV sisältyy hintaan\nOtetaan ikonista tyyliä ja sävyä Gretsch 1930-, 40- ja 50-luvuilla sisustetuissa kitaroissa\nAloita matka oikein pienikokoisella, mukavalla tunnelmalla ja upealla pelattavuudella\nTutustu lämpimään, tasapainoiseen sävyyn, joka on täydellinen koekäyttöön monien tekniikoiden kanssa\nVahvista intohimosi musiikkiin ja luomiseen palaamalla sen juuriin\nLisää 6 vuoden takuu: 9,44 € Sisältää 180n päivän Rahat takaisin -takuun\nGretsch G9500 Jim Dandy Flat Top Acoustic, 2-Color Sunburst Yleiskatsaus\nKehitä huippuosaamista. Ruokaile luovuuttasi. Musiikkimestariteosten muotoilu tulee luonnollisesti Gretsch G9500 Jim Dandy Flat Top Acoustic -laitteeseen. Vanha koulu kaikin tavoin paitsi uusissa luomuksissa, joita soitat sillä. Mikään cutaway basswood-runko tuottaa tasapainoisen ja kevyen, mutta silti lämpimän sävyn, jolla on vankka kuulostava keskialue, joka tarjoaa laulun kirjoittamisen kannalta välttämättömän selkeän. Tämä kitara, joka kattaa kansanmusiikin juuret, on hieno jatkaa tiellä ja soittaa hetkissä, jotka edellyttävät jam-istuntoa.\nKitara kaikille. Olitpa kokenut ammattilainen, joka haluaa lisätä kokoelmaan, tai aloittelija, joka alkaa täydentää ensimmäisiä sointujaan. Nautit mukavasta pelattavuudesta C-muodon kaulan ja sileän walnut. Klassisesti sisustettu kauniisti kitara haluaa soittaa. Palaa takaisin musiikin juuriin. Korosta huippuosaamisella.\nTuotteen viite: 33580\nGretsch G5021WPE Rancher Penguin Parlor Puoliakustinen, Valkoinen\nKitara, joka on suunniteltu auttamaan sinua pelaamaan tarkasti. Jim Dandy -sarjassa on joukko ominaisuuksia, jotka varmistavat, että pelikokemuksesi on nautinnollinen ja vaivaton. nato kaulassa on puolikiiltävä finish, mikä tekee siitä tyylikkään ja sileän. Tämän ja C-muotoisen profiilin ansiosta voit liikkua asteikolla ylös ja alas suurella nopeudella ja täysin helposti. Ja sen päällä on walnut lisää mukavuutta. Tämä walnut ei vain tunnu olevan sormillaan ylin, se näyttää myös hyvältä, kuten samoin kuin sitä korostavat vintage-tyyliset fretsit ja Pearloid-pistekuvioinnit.\nSe on kaikki materiaaleissa. Suuri osa akustisen äänenlaadusta tulee metsistä, joita käytetään sen rakentamisessa. Onneksi Gretsch Jim Dandy on muotoiltu yhdistelmällä ensiluokkaisia sävypuita tarjoamaan sinulle fantastisen sävyvalikoiman. Vartaloon käytetty basswood antaa moitteettoman tasapainon ja sielun. Tämä tarkoittaa, että voit vapauttaa intohimoasi live esiintymisissäsi kuin koskaan ennen ja X-tarttuvan kiitoksen ansiosta äänessäsi on myös voimaa ja resonanssia.\nMalli: Gretsch G9500 Jim Dandy Flat Akustinen, 2-Color väriinen Sunburst\nPäällinen : bassopuu\nSiltamateriaali: Walnut yläkuorma kompensoidulla satulalla\nVartalon Finish : Vintage puolikiiltävä\nVäri: 2-väri Sunburst\nRosetti: Valkoiset / mustat renkaat\nKaulan viimeistely : puolikiiltävä\nOtelaudan upotuspisteet: Pearloid Dot\nNauhojen lukumäärä: 18 (runkoon 12) vintage-tyyliä\nVaakapituus: 610 mm\nSatulan materiaali: Synteettinen luu\nSatulan leveys: 42,86 mm\nHardware väri: nikkelipinnoitettu\nVirittimet : Open-Gear die-cast\nPlektrasuojus: 1-väri valkoinen, jossa "G" -grafiikka\nKielet: D'Addario EJ16 fosforipronssi, vaalea (.012 - .053 mittarit)\nNapsauttamalla tätä voitte ostaa Gretsch G9500 Jim Dandy Flat Top Acoustic, 2-Color Sunburst sekä valitsemanne lisävarusteet


Jesajan luterilainen seurakunta: Pastori | Lähetyshiippakunta\nJesajan luterilainen seurakunta: Pastori\nNimeni on Pekka-Tapio Hyppönen (s. 1976). Olen Jesajan luterilaisen seurakunnan paimen eli kotoisammin pastori.\nPastorit pitävät huolta heille uskotusta seurakunnasta saarnaamalla Jumalan sanaa (Raamattu) sekä toimittamalla sakramentteja (kaste ja ehtoollinen). Työhöni kuuluu messujen toimittaminen, Raamatun opettaminen, ripin toimittaminen, sielunhoidolliset keskustelut ja esirukous.\nVartuin Keski-Suomessa, Viitasaarella. Puolet elämästäni olen viettänyt Kehä- I:n sisäpuolella. Olen työskennellyt aikaisemmin kirkon nuorisotyön ohjaajana sekä sosiaalialan tehtävissä. Koulutukseltani olen Kirkon nuorisotyönohjaaja-sosionomi – amk (Diak) ja Teol.kand. (Helsingin yliopisto). Olen naimisissa ja minulla on neljä lasta. Liikuntaa ja musiikkia harrastan vaihtelevalla menestyksellä. Jyväskylään tulimme Etelä-Karjalasta, jossa sain toimia neljän vuoden ajan Joonan ja Joosuan luterilaisten seurakuntien pastorina Lappeenrannassa ja Imatralla.\np: (nolla-neljä-nolla) 7360862\n”Jotta saisimme tämän uskon, on asetettu evankeliumin opettamisen ja sakramenttien jakamisen virka. Sanaa ja sakramentteja välineinä käyttäen lahjoitetaan Pyhä Henki, joka niissä, jotka kuulevat evankeliumin, vaikuttaa uskon missä ja milloin Jumala hyväksi näkee.” – Augsburgin tunnustus, V artikla.


Tuotemerkki: Ekolife natura\nSopii mihin: Immuunijärjestelmä\nLiposomaalinen Cureit® kurkumiini, 250ml / ravintolisä\nNestemäinen ravintolisä, joka sisältää 200mg Cureit® kurkumiinia. Cureit® on innovatiivisella kaavalla tehty ravintolisä, joka auttaa saamaan kaiken irti kurkumiinista. Sopii vegaaneille. Ainesosat: vesi, emulgointiaine: auringonkukkalesitiini, kosteuttaja: glyseroli; kurkumiini, stabilointiaine: ksylitoli, sakeutusaine: ksantaanikumi, säilöntäaine:...\nPrice for customer: 34,58 €\nPre- ja probioottisekoitus Saccharomyces Boulardii, 30 kapselia /...\nAinesosat: prebioottinen sekoitus (frukto-oligosakkaridit ja kasviperäinen inuliini), probioottinen seos (Saccharomyces boulardii, Lactobacillus acidophilus, Bifidobacterium breve, Bifidobacterium infantis, Bifidobacterium longum), gastroresistentit kapselit (hydroksipropyylimetyyliselluloosa).


Norja, Tanska ja Islanti valmistelevat turvallisuusjulistusta Suomelle ja Ruotsille -\nNorja, Tanska ja Islanti valmistelevat turvallisuusjulistusta Suomelle ja Ruotsille\nNorjan pääministeri Jonas Gahr Støre Kenzo Tribouillard / Lehtikuva / AFP\nNorja työskentelee yhdessä NATO-kollegoiden Islannin ja Tanskan kanssa turvallisuusjulistuksen laatimiseksi Ruotsille ja Suomelle, Norjan pääministeri Jonas Gahr Støre sanoi norjalaislehti VG:lle.\n-Monet Nato-maat haluavat lähettää Suomelle sitovia signaaleja, jotka voivat antaa Suomelle ja mahdollisesti Ruotsille turvallisuutta jäsenhakemuksen jättämisen ja varsinaisen jäsenyyden välisenä aikana.\nTurvallisuusjulistuksen odotetaan olevan linjassa Britannian pääministerin Boris Johnsonin Ruotsin ja Suomen kanssa aiemmin tällä viikolla allekirjoittaman julistuksen kanssa.\n-Iso-Britannia on nyt käynyt Ruotsissa ja Suomessa allekirjoittamassa keskinäisen turvallisuussopimuksen. He ovat ilmaisseet halunsa tulla auttamaan toisiaan. Se on linjassa sen kanssa, mitä teemme Tanskan ja Islannin kanssa, Gahr Støre sanoi.


Yleislääkärin virka ja talous- ja hallintosihteerin toimi työterveysliikelaitoksessa - Ilmoitustaulu arkisto - Rovaniemi.fi\nEtusivu>Palvelut>Uutisointi>Ilmoitustaulu>Yleislääkärin virka ja talous- ja hallintosihteerin toimi työterveysliikelaitoksessa\nYleislääkärin virka ja talous- ja hallintosihteerin toimi työterveysliikelaitoksessa\nTule joukkoomme tekemään hyvää ja laadukasta työterveyshuoltoa. Huolehdimme koulutuksestasi ja työolosuhteistasi. Tavoitteenamme on kiva työympäristö, jossa voit kehittää ja jakaa osaamistasi. Rovaniemen kaupungin työterveysliikelaitos on Lapin läänin suurin julkinen työterveyspalvelujen tuottaja.\nTule yleislääkäriksi moniammatilliseen työryhmään. Työpaikallamme on 11 lääkärikollegaa. Työsi sisältää yleislääkäritasoista sairaanhoitoa. Tehtävänkuvaa voi sovittaa omien henkilökohtaisten kehittämis- ja työjärjestelytarpeiden mukaisesti. Virkaan ei sisälly yöpäivystysvelvollisuutta. Odotamme hakijalta kiinnostusta moniammatillisesta työskentelystä työikäisen väestön terveyden hyväksi.\nPätevyysvaatimuksena yleislääkärin virkaan on lääketieteen lisensiaatin tutkinto tai Valviran hyväksymä oikeus toimia itsenäisesti lääkärin työssä.\nTalous- ja hallintosihteerin toimi\nTehtäviä ovat mm. tietojärjestelmien ylläpitovastaavana toimiminen, osallistuminen tilinpäätöksen ja taloussuunnitelman laatimiseen sekä laskutuksen hoitamiseen. Tehtävä sisältää palvelusopimusten seuraamisen, johtokunnan sihteerin työt, talous- ja henkilöstöhallinnon rekisterien ylläpitämisen sekä tarjouskilpailujen valmistelun. Raportointimateriaalin tuottaminen eri järjestelmistä on osa työtä. Työn tekeminen edellyttää monipuolista atk-osaamista, innovatiivista työotetta, kykyä työskennellä yksin ja ryhmässä.\nTehtävän kelpoisuusehtona on soveltuva korkeakoulu tai vastaava opistotason tutkinto, kokemusta terveydenhuollon taloudesta tai muu soveltuva työkokemus kuntataloudesta tai liikelaitoksesta ja lisäksi tietotekniikka-alan koulutusta ja osaamista taulukkolaskennasta.\nTehtävissä noudatetaan neljän kuukauden koeaikaa, jona aikana on toimitettava lääkärintodistus terveydentilasta.\nNoudatamme KVTES ja Kunnallista lääkärisopimusta.\nVirkoihin haetaan jättämällä hakemus Rovaniemen kaupungin sähköiseen työnhakupalveluun osoitteessa www.rovaniemi.fi/rekry tai kirjallisesti Rovaniemen kaupungin työterveyspalvelut, Lapinkävijäntie 2, 96100 ROVANIEMI 4.11.2011 klo 14:00 mennessä, kuoreen merkintä ”hakemus”.\n- ylilääkäri Heli Leino 040–8214115 ,\n- työterveyslääkäri Marita Väärälä 050-3151503,\n- liikelaitoksen johtaja Anne Kunnari 040–8242367.\nLisätietoa työpaikastamme löytyy osoitteista: www.tyoterveyspalvelut.fi sekä http://www.rovaniemi.fi/avoimettyopaikat.\nSähköinen työnhakupalvelu + ohjeet hakijalle


Perheille suunnattu kysely sosiaali- ja terveyspalveluista - Koulutus ja opiskelu - Koulutus ja opiskelu - Oulun kaupunki\nOsana Tulevaisuuden sosiaali- ja terveyskeskusohjelmaa kehitetään lapsiperheille tarkoitettuja sosiaali- ja terveyspalveluita. Jatkossa lasten, nuorten ja perheiden sosiaali- ja terveyspalvelut ovat osana perhekeskuksia kohtaamispaikkatoiminnan, kolmannen sektorin toiminnan ja sivistys- ja kulttuuripalveluiden lisäksi.\nOulun kaupunki on laatinut yhteistyössä Tulevaisuuden sosiaali- ja terveyskeskusohjelman kanssa kyselyn oululaisille lapsiperheille heidän käyttämistään sosiaali- ja terveyspalveluista.\nAnonyymissä kyselyssä kartoitetaan sosiaali- ja terveyspalveluita käyttäneiden perheiden; lasten, nuorten ja vanhempien kokemuksia palveluiden käytöstä ja heiltä toivotaan myös ideoita lapsiperheiden palveluiden kehittämiseksi.\nKyselyyn vastaaminen kestää n. 10-15 minuuttia.\nKyselyyn pääsee vastaamaan oheisesta linkistä: https://zef.fi/s/fu0j8gv9/


Hyvää ruokaa viikonlopuksi – 10 helppoa ruokaa - Kotiruoka\nHyvää ruokaa viikonlopuksi – 10 helppoa ruokaa\nViikonloppuna voi herkutella ja kokkailla sellaisia reseptejä, mihin arkena ei ole aikaa. Nappaa tästä ideoita hyvään ja herkulliseen viikonloppuun!\nKeräsimme listan ja kokosimme 10 hyvää ruokaa viikonlopuksi\nLohkoperunat ja tsatsiki\nJaettu ilo, paras ilo! Nachopellistä riittää syötävää koko perheelle. Täytteitä on helppo vaihdella oman maun mukaan tai erityisruokavalioihin sopiviksi. Perinteisen jauhelihan voi vaihtaa myös soijarouheeseen tai papuihin.\nPestopasta vie kielen mennessään koko perheeltä ja on helppo tehdä yhessä kattilassa. Peston voi ostaa valmiina tai halutessaan tehdä itse. Vaihtelua saat valitsemalla punaisen peston tavallisen basilikapeston tilalle.\n3. Helppo pizza\nMitä olisi viikonloppu ilman pizzaa? Täytteeksi voit valita mitä vain mielesi tekee! Rapeimman pohjan saat, kun paistat pizzan lämmitetyllä pellillä tai pizzakivellä. Jos pizzaa jää yli, sen voi lämmittää paistinpannulla seuraavana päivänä ja siitä saa hyvää ruokaa koko viikonlopuksi.\nUunibataatti valmistuu kuin itsestään uunissa ja sillä välin voit valmistella haluamasi herkullisen täytteen. Jos mielesi tekee meksikolaista, valitse täytteiksi guacamole, salsa ja tacomaustettu jauheliha tai soijarouhe.\n5. Täytetyt paprikat\nPaprikoihin saat vaihtelua eri täytteillä ja useimmista täytteistä saa varioitua kasvisversiot helposti! Herkullisen täytteen saat yhdistämällä tuorejuustoa, riisiä tai kvinoaa ja valitsemasi proteiinin. Täytettyjen paprikoiden lisukkeesi sopii raikas vihersalaatti.\n6. Lohkoperunat ja tsatsiki\nViikonlopun leffamaratoni vaatii arvoisensa naposteltavat. Lohkoperunat voit maustaa esimerkiksi grillimausteella tai rosmariinilla. Tsatsikista saa kevyemmän version valitsemalla turkkilaisen jogurtin sijaan luonnonjogurtin tai maitorahkan.\nUunijuurekset on täydellinen lisuke viikonlopun kala- ja liharuokien kylkeen ja se valmistuu helposti jääkaapin pohjalokeron aineksista. Hieman nahistuneetkin juurekset saavat uuden elämän ripauksesta oliiviöljyä ja uunin grillivastuksesta.\nBurritot ovat helppo ja nopea kotiruoka, ja ne tuovat virkistävää vaihtelua monille tuttuihin tortilloihin. Täytteeksi sopii mitä vaan kanasta jauhelihaan ja kasviksiin. Kylkeen voit halutessasi tehdä vielä raikkaan dipin!\n9. Lämpimät leivät\nHelpot uuniruoat ovat jokaisen unelma eikä tätä helpommaksi voi mennä. Päälle voit laittaa käytännössä melkein mitä vaan jääkaapista löytyy. Lämpimät leivät ovat myös käytännöllinen valinta illan ateriaksi: päälle sopii loistavasti esimerkiksi edellisen päivän tähteet ja vältyt turhalta hävikiltä!\nUunilohi on helppo kotiruoka, sillä kevyen maustamisen jälkeen sen voi vain laittaa uuniin. Lohen voit maustaa yksinkertaisimmillaan ripauksella suolaa ja pippuria sekä sitruunaa. Lohen valmistuessa uunissa ehdit hyvin keittää riisin tai perunat.


Honda VT 750 Black Widow 750 cm³ 2004 - Helsinki - Moottoripyörä - Nettimoto\nMyydään hyvä kuntoinen ja vähän ajettu Honda Shadow. Nykyisellä omistajalla ollut vuodestan 2013 lähtien. Ostettu tällöin V-Twin City Oy Loimaalta. Säilytetty talvet lämpimässä varastossa. Tällä hetkellä kiinni Cobran putket mutta vakioputket löytyvät myöskin mukaan.\nMittarilukema 24 500 km Päivitetty 21.04.2018\nNettimoto ID 2062055


Prinssi Andrew’n haastattelusta nousi valtava myrsky – nyt julkisuuteen tihkuu toinen toistaan kyseenalaisempia kuvia ja videoita - Kuninkaalliset - Ilta-Sanomat\nJulkaistu: 18.11. 14:13\nViime lauantaina BBC:llä esitettiin sensaatiomainen televisiohaastattelu, jossa prinssi Andrew puhui yhteyksistään Jeffrey Epsteiniin ja kiisti jyrkästi väitteet siitä, että olisi harrastanut seksiä teini-ikäisen Virginia Giuffren kanssa 18 vuotta sitten.\nPrinssi Andrew’n haastattelu on ollut pääuutinen kaikissa brittimedioissa. Andrew’n esiintymistä on kuvailtu värikkäin sanankääntein. Sitä on verrattu auto-onnettomuuteen, katastrofiin ja juoksuhiekkaan uppoamiseksi.\nTodistuksensa vakuudeksi Giuffre on kertonut myös tanssineensa vuolaasti hikoilleen Andrew’n kanssa yökerhossa.\n– Hän oli todella huono tanssija ja hän hikoili valtavasti minun päälleni, Giuffre on kuvaillut.\nBBC:n haastattelussa Andrew kumosi Giuffren väitteet vetoamalla erikoiseen sairauteen. Prinssi sanoi, että hän ei pystynyt tuolloin hikoilemaan lainkaan.\nAndrew väitti haastattelussa myös, ettei ole ”bailuprinssi”, eikä muista tavanneensa Virginia Giuffrea.\nPrinssistä löytyy kuitenkin valokuva, jossa näkyy, kuinka Andrew’n käsi on alaikäisen Giuffren lantiolla. Prinssi vahvisti nähneensä valokuvan ja sanoi, että on erittäin vaikea selvittää, onko se aito. Kyseessä on hänen mukaansa ”valokuva valokuvasta, joka on valokuvassa”.\nVirginia Giuffre (tuolloin Roberts) oli 17-vuotias kuvan ottohetkellä.\nToinenkin väite, joka koski juhlien välttelyä, joutui outoon valoon, kun The Daily Mail julkaisi videon, jossa prinssi juhlii riehakkaasti nuoren naisen kanssa Saint-Tropezissa Ranskan Rivieralla vuonna 2008.\nVuotta aiemmin prinssi kuvattiin samanlaisissa olosuhteissa. Kuvassa Andrew juhlii seurapiirijulkkis Chris Von Aspenin kanssa, pitää kättä tämän vyötäröllä naisen nuollessa prinssin kasvoja, The Daily Mail huomauttaa.\nVastaavia kuvia Andrew’n menneisyydestä löytyy lukuisia. Hän on saanut muilta juhlijoilta jopa lempinimen Randy Andy.\nPrinssi Charlesin entinen viestintäpäällikkö Dickie Arbiter kuvaili Andrew’n haastattelua kovin sanoin:\n– Se oli kuin auto-onnettomuus. Ei, se oli rekkakolari!\nArbiter vaatii lausunnossaan, että Andrew’n pitäisi ottaa lomaa tehtävistään.\n– Kuka hyväntekeväisyyden parissa työskentelevä haluaa tällaisen VIP-henkilön roikkumaan kintereillään? Arbiter kysyy.\nBrittilehdet ovat uutisoineet, että jopa prinssi Charles on alkanut epäillä veljensä edustuskelpoisuutta.\nCharlesin kerrotaan harkitsevan veljensä hyllyttämistä kuninkaallisista tehtävistä sen jälkeen kun hän joskus nousee valtaistuimelle.


Mikä on sinisten ja keltaisten joukkojen historia suomalaisissa sotaharjoituksissa? | Maanpuolustus.net\nNiin, kuten otsikko kysyy:\nMistä juontaa juurensa keltaisten ja sinisten värien käyttö sotaharjoituksissamme? Milloin nimenomaan nämä kaksi väriä vakiinnuttivat paikkansa, onko ollut muitakin käytänteitä, ja onko tällä käytänteelle näkymässä loppua? NATO:n viralliset värit kai ovat sininen ja punaine, jos olen ymmärtänyt oikein.\nHeräsin kysymään, kun nyt ilmeisesti jenkkien 2. ratsuväkirykmentin jannut ovat Niinisalossa. Ovatkohan muistaneet ottaa keltaiset huivinsa pois kaulasta\nReactions: Fremen ja StepanRudanskij\nOlisihan se nyt ollut sopimatonta puhua punaisista, olisi tullut ikävästi mieleen tuo naapurin rauhanvaltio\nMutta luulen että sekä valkoiset että punaiset olisivat muutenkin olleet pannassa, koska 1918. Siispä sininen ja keltsi.\nOlisi mielenkiintoista löytää ihan tarkkaa tietoa perinteestä. Voiko olla jo Ruotsinvallan ja -armeijan aikainen Gul & Blå perinne?\nVeikkaan tämän olevan oikea vastaus. Sinisen alkuperä on selvä ja koska punainen oli pois laskuista poliittisista syistä, keltainen oli sopivan neutraali.\nKeltainen kaulaliina on OK.\nNiin, jos ovat Keltaisessa joukossa. Muuten ammutaan vakoojana, eikö niin\nEi näin. Keltainen on ratsujääkäreiden ja rakuunoiden väri.\nReactions: näätä, Honcho ja JR49\nNäin on. Harmi ettei keltaista väriä näe enempää. Olen kotoisin seudulta, josta kaikki kävivät varusmiesapalveluksessa rakuunoina Lappeenrannassa.\nJa nyt loppuu sekin perinne...edes nimitasolla. Hepathan jäivät kai 1950-luvun alussa.\nhttp://www.kymensanomat.fi/Online/2...arusmiehet siirtyvät Haminaan/2016520496811/4\nReactions: CV9030FIN ja näätä\nhttp://www.kymensanomat.fi/Online/2016/03/20/Rakuunoiden koulutus Suomessa loppuu, kun Rakuunamäen varusmiehet siirtyvät Haminaan/2016520496811/4\nSurullinen uutinen. Rakuuna-olutkin meni jo vuosia sitten. Toisaalta ymmärrän perustelua, että rakuunat kuuluvat Lappeenrantaan, toisaalta kyllä rakuunaperinne olisi mielestäni voinut jatkaa toisaallakin, ja silti kantaa lipussaan Lappeenrannan pitkää historiaa.\nVeikkaisin keltaisen olevan sopivan neutraali. Samalla myös varsin vaaraton harjoitusvastustaja. Onhan ne harjoitusmiinatkin keltaisia.\nHepathan jäivät kai 1950-luvun alussa.\nPuolustusvoimien viimeiset hevoset olivat 90-luvun alussa Niinisalossa ennen kuin ne huutokaupattiin. Vai jäikö Santahaminaa muutama vielä senkin jälkeen?\nSuattaahan noita olla? Muistelen vaan tuolta Lpr:n linnoituksen rakuunamuseosta, että siellä (tai no, täällä) olisi rakuunat luopuneet hevosista joskus 1951...tai 1961, mutta taisi olla 1951.\nTotta, kirjoitin vähän asian vierestä. Ratsuväki hävisi varmaankin tuolloin, mutta tykinvetäjinä hevosia oli ilmeisesti vielä 60-luvulla.\nOlen kotoisin seudulta, josta kaikki kävivät varusmiesapalveluksessa rakuunoina Lappeenrannassa\nEikö kukaan tosiaan mennyt aikaisemmin myös Lappeenrannassa sijainneeseen Karjalan Tykistörykmenttiin...\nRatsuväkiperinne olisi säilyttämisen arvoinen, kuten jenkitkin on tehneet. Mutta aselajina olisi pitänyt lopettaa jo 30-luvulla. Väitetään, että kukaan ei uskaltanut sitä ehdottaa Mannerheimin ollessa puolustus-\nneuvoston puheenjohtajana. Välirauhan aikana kuitenkin lopetettiin divisioonien kevyet osastot, joissa oli polkupyoräkompp ja ratsueskadroona. Silloin siis loppui ratsuväki. Ei ole tullut tutustuttua Rakuuna-\nmuseoon, jossa selviäisi varmaan, mitä oikeastaan Lappeenrannassa rakuunat hevosilla vielä sotien jälkeen tekivät. Lopullisesti lopetettiin tosiaan 1951 Adolf Ehnroothin ollessa komentajana.\nOsa kenttätykistöä säilyi hevosvetoisena vuoteen 1969. Maastoautoja oli maassa vähän, joten upseereille oli varattu ratsuhevoset satuloineen kulkupeleiksi. Ei kovin käytännöllinen ajatus, koska ratsastus oli\nsilloinkin tyttöjen harrastus eikä sen opettelemiseen lkp-tilanteessa olisi ollut aikaa. Kantaupseerit tietysti oppi jo Kadiksessa.\nJospa kyse on värisokeuden aiheuttamien hölmöntölmäysten välttämistoiveesta?


Asiaan, kiitos | Suunta\n01/08/2015 ·\tKirjoittanut Team Kestävä ·\tKategoria/t: Pohdiskelu, Politiikka\t· Jätä kommentti\nViikko sitten – lauantaina 25.7. – kuulin ensimmäisen kerran Perussuomalaisten kansanedustajasta Olli Immosesta. En edes tiennyt, että eduskunnassa istuu sen niminen henkilö. Nyt hän oli yhtäkkiä pääuutisaihe.\nUutinen Immosen facebook-päivityksestä nosti samanlaisia ajatuksia kuin Donald Trumpin puhe meksikolaisista kesäkuun 16. päivä. Kuinka hän pystyy? Miksi hän noin kirjoittaa? Mitä tästä seuraa?\nPerustuslaki antaa jokaiselle sananvapauden. Jokainen saa julkistaa mielipiteitä kenenkään ennakolta estämättä. Julkisessa asemassa pitää kuitenkin miettiä ja harkita, mitä voi sanoa. Viikon ajankohtaisohjelmissa on jälleen kerran keskusteltu siitä, mikä on poliitikolle sopivaa.\nJokaisella on sananvapaus. Sananvapauteen sisältyy oikeus ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä. Suomen perustuslaki 731/1999, 12 §\nImmosen kirjoitus on osa dialogia. Dialogia, jota käydään sekä Suomessa että muualla maailmassa. Monikulttuurisuutta vastustavat puheenvuorot saavat enemmän huomiota mediassa kuin sitä puolustavat.\nTiistain mielenosoitus keräsi paikan päälle yli 15 000 ihmistä. Nämä ihmiset buuasivat ja huusivat Immosen puoluetoverille Matias Turkkilalle. Ali Jahangirin nousu lavalle kesken puheen ja huudon oli oikein. Hän halusi antaa mahdollisuuden dialogille. Kansa ei tuntunut edes haluavan kuulla, mitä Turkkilalla on sanottavanaan.\nViikon aikana on taas haukuttu ihmisiä puolin ja toisin. Keskustelu muistuttaa päiväkotilasten juupas-eipäs-väittelyä. Miten aikuiset ihmiset keskittyvät toistensa haukkumiseen ja loan heittoon, vaikka ongelma, josta väitellään, kaipaa ratkaisua?\nMonikulttuurisuuden vastustaminen tässä maassa ja kansainvälisen kaupan aikana tuntuu järjenvastaiselta. Onhan suomalainen kulttuuri saanut vaikutteita sekä Ruotsista että Venäjältä, joiden osa Suomi on ollut pitkään.\nSuomessa valkoinen ihonväri ja suomi äidinkielenä tarkoittaa enemmistöä. Maailman mittakaavassa valkoinen ihonväri on vähemmistö. Suomi on pienen maanosan kaukainen kolkka. Meitä on täällä viisi miljoonaa. Puhumme vaikeaa kieltä. Olemalla suomalainen minä ja myös Olli Immonen olemme osa vähemmistöä.\nImmosen facebook-päivityksen sanavalinnat nostavat ihokarvat pystyyn. Kukistaminen, viholliset ja taistelutoverit tuovat mieleen sodan. Nämä sanavalinnat ovat kuitenkin tarkkaan harkittuja. Niillä on juuri se vaikutus kuin kirjoittaja on halunnut.\nVuoden päästä tuskin muistan enää Olli Immosen kirjoitusta. Muistan vain, että joku Perussuomalainen kirjoitti jotain, mistä olen eri mieltä. Immosen tavoin minulla on unelma. Minun unelmani on jalompi kuin ”aidon Suomen kansan puolesta taistelu”.\nI have a dream that my four little children will one day live in a nation where they will not be judged by the color of their skin but by the content of their character. (Unelmoin, että neljä lastani elävät jonain päivänä osana kansakuntaa, jossa heitä ei tuomita ihonvärin mukaan vaan heidän persooniensa mukaan.) -Martin Luther King Jr. 28.8.1963\nUnelmoin, että haukkuminen ja loaneitto loppuisivat ja julkisessa dialogissa päästäisiin vihdoinkin itse asiaan. Unelmoin, että pienet rumat kuplamme puhkeaisivat ja että voisimme elää sovussa toistemme kanssa. Unelmoin, että sovun löytyessä voisimme yhdistää voimamme ja pelastaa tämän tuhon partaalla olevan planeettamme. The victory will be ours.\nAvainsanat: hyvinvointi, inspirational quotes\n← Kekeilyä Vanajavedellä


Käräjäoikeus julkisti Putin-rekisterin tarkat luvut – eprissä 49 962 henkilöä | Poliisi | HS\nPäivitetty: 9.12.2015 18:26\nEpri-rekisterin valvonnan laiminlyönnistä syytetään kolmea poliisimiestä. Kuvassa syytetyt sekä asianajaja Mikko Salo (oik.) saapumassa Helsingin käräjäoikeuden istuntoon keskiviikkona.\nPutin-rekisterin eli poliisin epäiltyjen rekisterin eprin tarkka laajuus selvisi vihdoin keskiviikkona: epriin on rekisteröity yhteensä 49 962 henkilöä. Heistä suurin osa on rekisteröity rikoksesta epäiltynä. Vajaa neljännes on rekisteröity rikokseen myötävaikuttajana.Tiedot ilmenevät Poliisihallituksen tekemästä tarkastuksesta. Tarkastuskertomus tuli julkiseksi keskiviikkona Helsingin käräjäoikeuden päätöksellä. Poliisihallitus vastusti raportin julkistamista.\nKäräjäoikeudessa alkoi keskiviikkona oikeudenkäynti, jossa kolme miestä on syytteessä epriin liittyvistä epäselvyyksistä. Heille vaaditaan rangaistusta tuottamuksellisesta virkavelvollisuuden rikkomisesta.Muistiota esitellessään valtionsyyttäjä Jarmo Hirvonen korosti moneen kertaan, että tarkastusraportin tiedot eivät ole kattavia. Tarkastuksessa on käyty läpi vain omalle kortille rekisteröidyt, mutta ei ole mitään tietoa, paljonko rekisteröityjen havaintotiedoissa on ylimääräisiä henkilötietoja.”Ylimääräisestä tiedosta, kuten epäiltyjen puhelinmuistioiden kopioinnista, ei ole mitään tietoa edelleenkään. Se on täysin selvittämättä.”Hirvonen huomautti, että tarkastukseen käytettiin kolme henkilötyövuotta. Tämä osoittaa hänen mukaansa, että ”valvontavaje on ollut melkoinen”.Poliisihallituksen tarkastuksen mukaan eniten merkintöjä epriin on tehnyt keskusrikospoliisi (krp). Se on tehnyt yhteensä yli 34 000 ensitallennusta. Seuraavaksi ahkerimmat merkintöjen tekijät ovat Sisä-Suomen poliisilaitos (noin 5 500 merkintää) ja Helsingin poliisilaitos (noin 4 200 merkintää). Hännänhuippuna on suojelupoliisi, joka oli tehnyt yhdeksän merkintää.Tarkastuksessa käytiin myös läpi, kuinka suuri osa merkinnöistä pitäisi Poliisihallituksen mielestä poistaa.Eniten poistettavia merkintöjä oli Itä-Uudenmaan poliisilaitoksella. Yli kolmannes sen merkinnöistä oli sellaisia, jotka esitettiin poistettavaksi. Itä-Uudenmaan poistoprosentti poikkesi selvästi kaikista muista, sillä muiden poliisilaitosten ja -yksiköiden prosenttilukemat jäivät selvästi alle kymmenen.\nSupon kaikki harvalukuiset merkinnät olivat asianmukaisia. Seuraavaksi tarkimpia olivat olleet Pohjanmaan poliisi, krp ja Sisä-Suomen poliisi ja Kaakkois-Suomen poliisi. Niiden merkinnöistä esitettiin poistettavaksi alle prosenttia.Tämän lisäksi rekisterissä oli paljon tietoja, jotka Poliisihallitus hyväksyi vasta lisäselvitysten jälkeen.Valtionsyyttäjä Hirvonen ihmetteli tätä.”Jos joku Möttönen lyödään sinne ilman mainintaa, miksi hänet on sinne merkitty, ei hyödytä se, että jälkikäteen ruvetaan haalimaan lisätietoa. Rekisterimerkinnälle pitää olla peruste, kun se tehdään.”Poliisihallituksella ja syyttäjillä on erilainen näkemys siitä, millaiset merkinnät ovat lainvastaisia. Poliisihallituksen tulkinnan mukaan 1 669 merkintää eli 3,34 prosenttia rekisteröinneistä pitäisi poistaa, mutta syyttäjien käsityksen mukaan laillisuuden kannalta kyseenalaisia olisi lähes 15 prosenttia merkinnöistä.Tämän takia raportissa on erikseen käyty läpi ne rekisteröinnit, joita syyttäjät pitävät laillisuuden kannalta ongelmallisina. Syyttäjien mielestä epriin on päätynyt ihmisiä liian heppoisin perustein. Näistä rekisteröinneistä valtaosa on krp:n tekemiä.Esimerkiksi lähes 2 500 henkeä on päätynyt epriin sen takia, että hän on osallistunut rikollisjengin tilaisuuteen, esimerkiksi juhliin tai hautajaisiin.Rikollisjärjestön jäsenen tapaamisen takia epriin on joutunut yli tuhat henkeä, ja lähes yhtä monesta kannatustuotteen ostajasta on tehty merkintä. Yli 1 600 ihmistä on rekisteröity sen takia, että hänen autonsa on seissyt rikollisjärjestön kerhotilan läheisyydessä tai ollut jengin jäsenen käytössä.Epriin saa kerätä ja tallentaa tietoja henkilöstä, joka on syyllistynyt tai jonka voidaan epäillä syyllistyvän taikka myötävaikuttavan tiettyä törkeysastetta olevaan rikokseen. Rekisteriin voidaan tallentaa esimerkiksi havainto- ja yhteystietoja.\nPutin-rekisterin eli poliisin epäiltyjen rekisterin eprin tarkka laajuus selvisi vihdoin keskiviikkona: epriin on rekisteröity yhteensä 49 962 henkilöä. Heistä suurin osa on rekisteröity rikoksesta epäiltynä. Vajaa neljännes on rekisteröity rikokseen myötävaikuttajana.Tiedot ilmenevät Poliisihallituksen tekemästä tarkastuksesta. Tarkastuskertomus tuli julkiseksi keskiviikkona Helsingin käräjäoikeuden päätöksellä. Poliisihallitus vastusti raportin julkistamista.Käräjäoikeudessa alkoi keskiviikkona oikeudenkäynti, jossa kolme miestä on syytteessä epriin liittyvistä epäselvyyksistä. Heille vaaditaan rangaistusta tuottamuksellisesta virkavelvollisuuden rikkomisesta.Muistiota esitellessään valtionsyyttäjä Jarmo Hirvonen korosti moneen kertaan, että tarkastusraportin tiedot eivät ole kattavia. Tarkastuksessa on käyty läpi vain omalle kortille rekisteröidyt, mutta ei ole mitään tietoa, paljonko rekisteröityjen havaintotiedoissa on ylimääräisiä henkilötietoja.”Ylimääräisestä tiedosta, kuten epäiltyjen puhelinmuistioiden kopioinnista, ei ole mitään tietoa edelleenkään. Se on täysin selvittämättä.”Hirvonen huomautti, että tarkastukseen käytettiin kolme henkilötyövuotta. Tämä osoittaa hänen mukaansa, että ”valvontavaje on ollut melkoinen”.Poliisihallituksen tarkastuksen mukaan eniten merkintöjä epriin on tehnyt keskusrikospoliisi (krp). Se on tehnyt yhteensä yli 34 000 ensitallennusta. Seuraavaksi ahkerimmat merkintöjen tekijät ovat Sisä-Suomen poliisilaitos (noin 5 500 merkintää) ja Helsingin poliisilaitos (noin 4 200 merkintää). Hännänhuippuna on suojelupoliisi, joka oli tehnyt yhdeksän merkintää.Tarkastuksessa käytiin myös läpi, kuinka suuri osa merkinnöistä pitäisi Poliisihallituksen mielestä poistaa.Eniten poistettavia merkintöjä oli Itä-Uudenmaan poliisilaitoksella. Yli kolmannes sen merkinnöistä oli sellaisia, jotka esitettiin poistettavaksi. Itä-Uudenmaan poistoprosentti poikkesi selvästi kaikista muista, sillä muiden poliisilaitosten ja -yksiköiden prosenttilukemat jäivät selvästi alle kymmenen.Supon kaikki harvalukuiset merkinnät olivat asianmukaisia. Seuraavaksi tarkimpia olivat olleet Pohjanmaan poliisi, krp ja Sisä-Suomen poliisi ja Kaakkois-Suomen poliisi. Niiden merkinnöistä esitettiin poistettavaksi alle prosenttia.Tämän lisäksi rekisterissä oli paljon tietoja, jotka Poliisihallitus hyväksyi vasta lisäselvitysten jälkeen.Valtionsyyttäjä Hirvonen ihmetteli tätä.”Jos joku Möttönen lyödään sinne ilman mainintaa, miksi hänet on sinne merkitty, ei hyödytä se, että jälkikäteen ruvetaan haalimaan lisätietoa. Rekisterimerkinnälle pitää olla peruste, kun se tehdään.”Poliisihallituksella ja syyttäjillä on erilainen näkemys siitä, millaiset merkinnät ovat lainvastaisia. Poliisihallituksen tulkinnan mukaan 1 669 merkintää eli 3,34 prosenttia rekisteröinneistä pitäisi poistaa, mutta syyttäjien käsityksen mukaan laillisuuden kannalta kyseenalaisia olisi lähes 15 prosenttia merkinnöistä.Tämän takia raportissa on erikseen käyty läpi ne rekisteröinnit, joita syyttäjät pitävät laillisuuden kannalta ongelmallisina. Syyttäjien mielestä epriin on päätynyt ihmisiä liian heppoisin perustein. Näistä rekisteröinneistä valtaosa on krp:n tekemiä.Esimerkiksi lähes 2 500 henkeä on päätynyt epriin sen takia, että hän on osallistunut rikollisjengin tilaisuuteen, esimerkiksi juhliin tai hautajaisiin.Rikollisjärjestön jäsenen tapaamisen takia epriin on joutunut yli tuhat henkeä, ja lähes yhtä monesta kannatustuotteen ostajasta on tehty merkintä. Yli 1 600 ihmistä on rekisteröity sen takia, että hänen autonsa on seissyt rikollisjärjestön kerhotilan läheisyydessä tai ollut jengin jäsenen käytössä.Epriin saa kerätä ja tallentaa tietoja henkilöstä, joka on syyllistynyt tai jonka voidaan epäillä syyllistyvän taikka myötävaikuttavan tiettyä törkeysastetta olevaan rikokseen. Rekisteriin voidaan tallentaa esimerkiksi havainto- ja yhteystietoja.


Aaveet | Phantoms (1998) - Arvostelut - Leffatykki\nAaveet arvosana 2,55\nAlkuperäinen nimi: Phantoms\nKauhu, Trilleri, Sci-fi\nBen Affleck, Joanna Going, Liev Schreiber, Peter O'Toole, Rose McGowan\nKauhuelokuvana ei toimi, mutta asennetta muuttamalla siitä saa revittyä (tahatonta) komiikkaa oikein olan takaa.\nPhantoms - Aaveet on yksi niistä elokuvista, jotka olen jo aikaa sitten unohtanut VHS-kaapin perukoille. Yksinäisen ja tylsän illan ratoksi päätin pelotella itseäni katsomalla tämän ns. "kauhupläjäyksen". Metsään meni sen suhteen, mutta ihan hyvän komediakokemuksen tästä sentään sai irti.\nJuoni on yksinkertaisuudessaan seuraava. Sisarukset Lisa ja Jennifer matkaavat suuresta kaupungista viettämään mukavaa lomaa leppoisaan pikkukaupunkiin, mutta homma ei ota oikein onnistuakseen - kaikki kaupunkilaiset tuntuvat kadonneen. Eipä aikaakaan kun ruumiita alkaa löytyä mitä eriskummallisimmista paikoista. Parivaljakon onneksi paikallinen sheriffi apulaisineen saapuu aseistettuna paikalle ja perinteinen kissa-hiiri -leikki tuntemattoman vihollisen kanssa voi alkaa.\nHyvistä alkuasetelmista huolimatta elokuva sanalla sanoen kusee. Kauhuelokuvalta odotetaan luonnollisesti pelottavia ja säväyttäviä kohtauksia ja edes jonkunlaista juonta, mutta tässä rainassa moisiin herkkuihin ei törmätä. Survival horror -pelimäinen meininki ei onnistu alkuunkaan ja loppuratkaisukin on kaiken kaikkeaan naurettava.\nUskaltaisin suositella elokuvaa vain vannoutuneille Ben Affleck-faneille, herra kun on ainoa katsomisen arvoinen asia koko rainassa. Muuten suosittelen jättämään koko leffan omaan arvoonsa. Kauhuelokuvana se ei toimi alkuunkaan, mutta asennetta muuttamalla siitä saa revittyä (tahatonta) komiikkaa oikein olan takaa.\nVäliin homma vähän naurattaa, mutta on sillä pelottavatkin kohtansa.\n08.06.15 klo 11:04\nLukuisat mysteeriset katoamiset laitetaan yhden pikku madon syyksi. Nyyh, säälikää tätä eläin parkaa ja antakaa hänelle ... Lue loput\n12.10.14 klo 09:37\nAika hirveä käännös kirjasta. Parasta tässä on todellakin Ben Affleck, joka onnistuu pitämään naamansa peruslukemil... Lue loput\n21.03.12 klo 21:20\n12.10.11 klo 05:15\nHukka 14.07.2007 17:44\narska 19.08.2003 17:53


Selvitystyön käynnistäminen perusturvapalvelujen uudelleenjärjestämiseksi - PDF\nSelvitystyön käynnistäminen perusturvapalvelujen uudelleenjärjestämiseksi\nDownload "Selvitystyön käynnistäminen perusturvapalvelujen uudelleenjärjestämiseksi"\n1 Kunnanvaltuusto Kunnanhallitus Selvitystyön käynnistäminen perusturvapalvelujen uudelleenjärjestämiseksi Kvalt Puheenjohtaja otti esille hänelle toimitetun kuuden valtuutetun allekirjoittaman kirjeen valtuuston koollekutsumisesta. "ESITYS VALTUUSTON KOOLLEKUTSUMISEKSI Me allekirjoittaneet Alavieskan kunnanvaltuuston jäsenet pyydämme Alavieskan kunnanvaltuuston koollekutsumista keskustelemaan ja päättämään selvitystyön käynnistämisestä peruspalvelujen uudelleenjärjestämisestä. Selvitystyössä tutkitaan ja selvitetään mahdollisuudet tuottaa palvelut edullisemmin ja tehokkaammin ja mahdollisuudet etsiä uusia yhteistyökumppaneita ja yhteistyömuotoja (esim. yksityinen palveluntuottaja, isäntäkuntamalli ym.). Selvitystyö annetaan tehtäväksi kunnanjohtaja T.Vierimaalle ja talousjohtaja J. Yliparkakselle ja neuvotteluoikeudet eri osapuolten kesken. Nykyinen tilanne pakottaa meidät tutkimaan asian mahdollisimman kiireesti. Kun tulevaisuudessa vuosikate uhkaa painua negatiiviseksi, se tarkoittaa sitä että joudumme lainarahalla tuottamaan palvelut. Toivomme esityksen etenevän kiireellisenä. Alavieskassa Tuomo Taka-Eilola Pauli Huttunen Olavi Simi Jukka Vellonen Veikko Kiimamaa Simo Kähtävä" Puheenjohtaja tiedusteli kuntalain 55 :ään viitaten valtuutetuilta, halutaanko asia käsitellä kiireellisenä tässä kokouksessa. "Kuntalain 55 : Valtuusto voi käsitellä asian, joka on mainittu kokouskutsussa ja joka on valmisteltu 53 :ssä tarkoitetulla tavalla. Jos asia on kiireellinen, valtuusto voi päättää ottaa asian käsiteltäväkseen, vaikka sitä ei ole mainittu kokouskutsussa. Jos asiaa ei ole valmisteltu, päätös asian ottamisesta käsiteltäväksi on tehtävä yksimielisesti." Suoritetussa kättennostoäänestyksessä yksikään valtuutetuista ei halunnut asian käsittelyä tässä kokouksessa. Kunnanvaltuusto päätti yksimielisesti lähettää asian kunnanhallitukselle kiireellisenä valmisteltavaksi.\n2 Khall Ensiksi on syytä todeta, että selvitystyön tekemiselle ei sinänsä ole mi tään es tet tä. Asiaa har kit taessa on kuitenkin hyvä ottaa huomi oon mm. seu raavaa: 1. Valtiovarainministeriön ja so si aa li- ja ter veys mi niste riön kun nille lä het tämä tie dote: "Paras-puitelain mukaan valtioneuvostolla on oikeus velvoittaa kunta yhteistoimintaan vuoden 2014 loppuun saakka, jos kunta poikkeaa aiemmin ilmoittamastaan yhteistoiminnasta sosiaali- ja terveyspalvelujen järjestämisessä. Hal litus linjasi iltakoulussaan , että se käyttää tarvittaessa pui telain mukaista toimivaltaansa. Jotkut kunnat ovat ryhtyneet purkamaan Paras-puitelain mukaisia yhteistoiminta-alueita. Pui telain mukaan lain yhteistoimintavelvoitteet ovat voimassa kuitenkin vuoden 2014 loppuun saakka. Osassa kunnissa yhteistoimin ta-alueiden purkaminen voi vaarantaa sosiaalija terveyspalvelujen järjestämisen. Valtiovarainministeriö ja sosiaali- ja terveysministeriö aloittavat syksyllä 2012 neuvottelut nii den kuntien ja yhteistoiminta-alueiden kanssa, joissa kunnan irtaan tuminen yhteistoiminnasta vaarantaa palvelujen järjestämisen. Lisätietoja: Hallitusneuvos Auli Valli-Lintu, VM, puh ja neuvotteleva virkamies Kari Haavisto, STM, puh " 2. Valmisteltavana on sosiaali- ja terveystoimen palvelujen järjes tämistä koskeva rakennelaki, joka julkisuudessa käydyn keskustelun ja saatujen ennakkotietojen perusteella lähtee ajatuksesta, että hallituksen tavoitteena olevat vahvat peruskunnat hoitavat perusterveydenhuollon ja sosiaalipalvelujen lisäksi myös erikoissairaanhoidon palvelujen järjestämisen. Vain erikoisosaamista vaativa erikoissairaanhoito jäisi ns. ERVA -alueille. Alueilla, joilla peruskunnat eivät ole riittävän vahvoja ottamaan erikoissairaanhoidon tehtäviä hoitaakseen, kunnat voivat muodostaa yhteistoiminta-alueita samaan tapaan kuin nykyisinkin. Näiden yhteistoiminta-alueiden väestöpohjan tulisi kuitenkin olla huomattavasti nykyistä suuremman. Julkisuudessa on esitetty kaavailuja, että Pohjois-Pohjanmaan eteläosaan muodostettaisiin yksi terveyspiiri, jonka väestöpohja olisi noin asu kasta. Maakunta-/kotikuntamallissa palvelut järjestettäisiin vieläkin suuremmalle alueelle ja väestöpohjalle. Miten asia ete nee on vai kea en nus taa, mut ta il meistä on, et tä ny kyi set yh teis toi min ta-alueet ovat väli vaihe kehi tyk sessä kohti suu rem pia sosi aali- ja ter veyden huolto alueita. 3. Paras-lailla asetettiin jo kriteerit, joiden perusteella vuosittain arvioidaan kuntien talouden tilaa. Kuntarakenneuudistukseen liittyen valtioneuvosto on lisäksi linjannut kriteerit vahvalle peruskunnalle. Kun ta ra ken teen uu dis ta mista oh jaa vat kri teerit kuvaa vat kun nan kuntalii tostar vetta. Kun nalla on tar ve selvit tää kun taliitos ta, jos yksikin kol mesta pääkri tee ristä osoit taa selvitys tarvetta. Kunta ei kui-\n3 tenkaan voi jät täytyä selvi tyk sen ul ko puolelle, vaikkei yk sikään pääkriteeri osoita selvitys tar vetta, mikäli alueella ei muutoin ole saa vutettavissa toimin nallista kokonai suutta. Kriteerit ovat seu raavat: 1. Palvelu- ja väestöpohjakriteerit - Sosiaali- ja terveydenhuollon kannalta kunnan väestö pohjan on olta va vähintään noin asukasta. - Perusopetuksen laadukas ja yhdenvertainen järjestämi nen edellyttää vähintään noin 50 lapsen ikäluokkaa. 2. Työpaikkaomavaraisuus, työssäkäynti ja yhdyskuntarakenne - Työpaikkaomavaraisuusaste tulee kunnassa olla vä hintään 80 %. - Kunnasta pendelöinti keskuskuntaan on vähintään 25 %. 3. Yhdyskuntarakennekriteeri -Koskee kaupunkiseudun keskustaajamaa ja lähitaaja maa silloin, kun keskus-taajaman kasvupaine ulottuu vahvana lähi taajamaan asti. 4. Talouskriteeri Laissa säädetyt kriisikunnan raja-arvot alittuvat kahtena vuonna peräkkäin tai tunnusluvut lä hestyvät kriisikunnan raja-arvojen täyttymistä kolmena peräkkäisenä vuotena. Kuntaliitostarvetta osoittaa, jos kunnan taloudessa alittuu neljä tunnuslukujen mukaista raja-arvoa laissa säädetystä kuudesta tai taseen kertynyttä alijäämää on vähintään -500 /asukas viimei sessä tilinpäätöksessä ja alijäämää toiseksi viimeisessä tilinpäätök sessä. Paras -lain mukaiset kriisikuntakriteerit ovat: - Kunnan vuosikate on negatiivinen - Kunnallisveroprosentti on vähintään 0,5 %-yksikköä korkeampi kuin kuntien painotettu keskimääräinen veroprosentti (v ,25 %, raja 19,75 %) -Asukasta kohti laskettu lainamäärä ylittää keskimääräi sen lainamää rän vähintään 50 prosentilla (v keski määräinen lainamäärä oli 2038 e/as, raja 3057 e/as) -Kunnan taseessa on kertynyttä alijäämää -Kunnan omavaraisuusaste on alle 50 % -Kunnan suhteellinen velkaantuneisuus on yli 50 %\n4 Alavieska ei täytä vahvalle peruskunnalle asetettuja kriteereitä väestöpohjan, syntyneiden lasten määrän eikä työpaikkaomavaraisuuden osalta. Taloudelle asetetuista kriteereistä ylittyivät/alittuivat vuonna 2011 seuraavat neljä kriteeriä: veroprosentti 21,0, kertynyt alijäämä taseessa 1,8 milj. euroa (-666 /as), omavaraisuusaste 37,0 % ja suhteellinen vel kaantuneisuus 56,7 %. Vuoden 2010 tunnusluvut olivat vielä jonkin verran huonommat. Jo yksistään taseeseen kertynyt alijäämä osoit taa kunnan talouden olevan kriisissä ja ilmentää tarvetta kuntajako selvityksen tekemiseen. Kuluva vuosi ei tuo tilan teeseen helpotusta ja selvää on, että tä män vuoden tilinpäätöksen valmistuttua Alavieska on erityisen vai keassa taloudellisessa ase massa ole vien kuntien (kriisikuntien) lis tal la ja sitä myö tä valtiova rainministeriö käynnistää selvittelymenet telyn, jossa kun ta ja val tio yh dessä selvittävät kunnan mahdollisuu det tur vata asuk kail leen lain säädännön edellyttämät palvelut sekä ryhtyvät toimiin pal velui den edellytysten turvaamiseksi. Selvitys tehdään arviointiryhmässä, jonka jäsenistä yhden ni meää valtiovarainministeriö ja yh den asian omainen kunta. Lisäksi valtiovarainministeriö nimeää asian omaista kuntaa kuultuaan arviointi ryhmän pu heenjoh tajaksi maini tuista ta hoista riippumattoman henki lön. Ar vioin tiryhmä tekee ehdo tuksen kunnan asukkaiden palvelujen turvaami seksi tar vittavista toi menpi teistä. Kunnanvaltuuston on käsiteltävä arviointi ryhmän toi menpi de-ehdotukset ja saatettava niitä koskeva päätös valtiovarainministeriön tietoon mahdollisia jatkotoimenpi teitä varten. Valtiovarainministeriö tekee arviointiryhmän toimenpide-ehdotusten ja kun nan valtuuston pää tösten perusteella ratkaisun kuntajakolaissa tar koite tun erityisen sel vityksen tarpeellisuudesta kuntajaon muuttamiseksi. Todetaan vielä, että uuden kuntarakennelain on määrä tulla voimaan al kaen. Valtion yhdistymisavus tuksia saadakseen kuntien on tehtävä kunta jakoselvityksensä 1. huhtikuuta 2014 mennessä. Jos kuntien oma selvitystyö ei etene, valtio asettaa selvitysmiehet. 4. Mikäli aloitteessa tarkoitettu sosiaali- ja terveyspalvelujen järjestämistä koskeva selvitystyö käyn nis te tään ja si tä läh detään valmistelemaan oma na työ nä, edel lyttää se tehtä vien priori sointia ja eh kä myöskin osit taista tehtä vien uu del leen jär jeste lyä. Kunnan oman henkilökunnan työ pa nos on tieten kin käytet tä vissä, mut ta ta lous johtaja on vir ka suh teessa Ka la joen kau punkiin ja hänen osal taan asiasta on so vitta va hänen ja Ka lajoen kaupungin kans sa. Sel vitys työn laajuu desta ja kestosta riip puen myös ulkopuo lisen sel vittä jän palkkaami nen saat taa olla hyvä vaihtoehto. Asiantunti ja-avun saaminen Kal lion vi ran hal tijoilta on myös välttämätöntä. Kunnanjohtaja: Kunnanhallitus käy asiasta keskustelun ja tekee esityksensä valtuus tol le.\n5 Päätös: Kunnanhallitus päätti yksimielisesti esittää kunnanvaltuustolle, että sosiaali- ja terveyspalvelujen järjestämistä koskeva selvitys käynnistetään pikaisesti.\nLausunto kuntarakennelain (1698/2009) 4 luvun mukaisen erityisen kuntajakoselvityksen asettamisesta\nKunnanhallitus 111 24.08.2015 Lausunto kuntarakennelain (1698/2009) 4 luvun mukaisen erityisen kuntajakoselvityksen asettamisesta 29/00.01/2012 Kh 24.08.2015 111 Valtiovarainministeriön on kirjeellään


Eduskunnan tervehdys pikakirjoittajayhdistyksen 125-vuotisjuhliin\nPIKAKIRJOITUKSEN MERKITYS EDUSKUNNALLE\n- eduskunnan pääsihteeri Seppo Tiitinen: eduskunnan tervehdys Suomen Pikakirjoittajayhdistyksen 125-vuotisjuhlissa\nPikakirjoitus on keskeisesti liittynyt eduskunnan ja myös suuren valiokunnan historiaan. Yksikamarinen eduskunta täyttää tänä vuonna 90 vuotta ja jo heti alusta alkaen pikakirjoituksella taltioitiin pidetyt puheet. Vuoden 1906 valtiopäiväjärjestys on periaatteiltaan suurelta osin pysynyt muuttumattomana tähän päivään asti.\nMuutos säätyvaltiopäivistä yksikamariseen eduskuntaan oli iso. Suurelle valiokunnalle suunniteltiin aluksi ylähuoneen rooli. Sinne valittiin 45 viisasta valtiopäivämiestä, ja lienee siellä naisiakin ollut, sillä ensimmäisessä eduskunnassa oli 200 kansanedustajasta 19 naisia. Asetettu tavoite ei täysin toteutunut, vaan suuresta valiokunnasta tuli virheidenkorjauspaikka ja asioiden hautomo.\nVuonna 1991 lakien pakollinen kierrätys suuressa valiokunnassa poistui ja sen rooli lakien säätämisessä pieneni. Tämä mahdollisti osaltaan sen, että sille voitiin luontevasti siirtää Euroopan integraation mukanaan tuomia uusia tehtäviä sekä Europaan talousalueeseen liityttäessä että myöhemmin vuodesta 1995 Euroopan unioniin liityttäessä. Suuresta valiokunnasta tehtiin tuolloin eduskunnassa keskeisin piakka, jossa Eurooppa-asioita valmisteltiin. Verrattuna muihin kansallisiin parlamentteihin Suomen eduskunta sai näin ollen tärkeämmän roolin suhteessa hallitukseen Eurooppa-asioita käsiteltäessä, ja Suomen mallia on kehuttu ulkomailla.\nViime aikoina on julkisuudessa keskusteltu eduskunnan lisärakennuksen tarpeellisuudesta. Tämä ajankohtainen asia liittyy myös suureen valiokuntaan. Nimittäin on todettu, että suuren valiokunnan istumajärjestys on epäkäytännöllinen. Puolikaaren muotoisesta järjestyksestä haluttaisiin siirtyä neuvottelun omaiseen järjestykseen, jossa edustajat istuisivat esimerkiksi ympyrän muotoisen pöydän äärellä. Kun eduskunnan hallinto kysyi tätä museovirastolta, tämä ilmoitti, ettei se ole mahdollista. Muun muassa tämän takia eduskunta tarvitsisi lisätilaa.\nSuuren valiokunnan seinälle oli alusta lähtien suunniteltu taulu. Tätä varten järjestettiin kilpailu, mutta yhtään siihen osallistuneista töistä ei kelpuutettu seinälle. Seinä oli tyhjä aina vuoteen 1976 saakka, jolloin sinne pystytettiin Oili Mäen teos Nebuloitten pako. Taulu ei ollut kuitenkaan paikalla pitkään, sillä vuonna 1980 se siirrettiin valtiovarainvaliokunnan takaseinälle ja tilalle tuotiin Pekka Halosen taulu Tukinuitto. Halosen taulu oli ollut 50 vuotta Kansainvälisen Työjärjestön seinällä Genevessä. Kun järjestön pääkonttori muutti toiseen rakennukseen, järjestö ilmoitti Suomelle, ettei taulu enää mahdu uusiin tiloihin. Teos luovutettiin Ateneumille, joka luovutti sen edelleen eduskunnalle.\nToimittaja Aarno Latinen osaa pikakirjoitusta ja tutkii mm. Paasikiven päiväkirjoja. Hän on havainnut, että mielenkiintoisimmat muistiinpanot olivat nimenomaan pikakirjoituksella tehtyjä, koska niitä ei ollut aina tarkoitettu suurelle yleisölle. Laitiselle on myös selvinnyt, että kuvanveistäjä Väinö Aaltosen mallina on joskus toiminut Paasikiven tytär. Eduskunnan istuntosalin patsaat ovat Aaltosen veistämät. Yksi patsas, nimeltään "Tulevaisuus", jossa on nainen lapsi sylissään, käännettiin melko pian pystytyksen jälkeen väärin päin. Latinen toivookin löytävänsä pikakirjoitusmerkeistä todisteita sille, että patsas olisikin Paasikiven tytär.\nPikakirjoituksella on ollut merkittävä vaikutus Suomen yhteiskunnassa. Vuoteen 1908 asti Suomen Pikakirjoittajayhdistys vastasi parlamenttien pöytäkirjojen pikakirjoittamisesta ja sen jälkeen pikakirjoituskanslia. Ei ole tiedossa tekniikkaa, joka korvaisi hyvän pikakirjoittajan taidon taltioida puhetta sekä täsmällisesti että vivahdeikkaasti. Eduskunnan tulisikin tehdä enemmän pikakirjoituksen eteen. Eräänä tukimuotona on osallistuminen kansainväliseen toimintaan Interstenon kautta, jossa on nykyinen erillinen parlamenttien pöytäkirjajaos. Pikakirjoittajayhdistys ja pikakirjoittajat ovat tehneet ja tekevät arvokasta työtä, ja se on syytä pitää hengissä ja hyvässä vedossa.


FISD? - Maisema- ja lentokonesuunnittelu - FlightForum.fi\nAloittanut Bamce Fabricius, Elokuu 6, 2020\nKirjoitettu Elokuu 16, 2020\n16.8.2020 at 12.42, Jari Kaskelin kirjoitti:\nMun mielestä siellä on tolppiakin. Pitää vähän kartoittaa tarkemmin, mutta ainakin Ummeljoen kentän finaalissa olevan voimalinjan tolpat ovat olemassa.\n3 tuntia sitten, Tuomas Kuosmanen kirjoitti:\nIhan ensimmäisessä versiossa, minkä MS julkaisi elokuussa ei ollut tolppia, ne tulivat sitten päivityksessä ja nyt niitä tosiaan on siellä. Vähän heikkorakenteinen malli tosin, mutta minkäs teet.\nJoo, mä olin vähän jälkijunassa kun oon niitä jotka päivittää aina PC:n kun FS päivittyy. Edellisestä oli tovi\nMutta tässä on hieno tää SDK, vaikka on kauheesti tongittavaa ja epäselviä juttuja, toi on mainio että Blenderiin on noin hyvä plug-in.\n23 minuuttia sitten, Tuomas Kuosmanen kirjoitti:\ntoi on mainio että Blenderiin on noin hyvä plug-in.\nJuu, itse yllätyin myös, että noinkin hyvin toimii. Yleensä näissä on ollut jotain säätöä ja värkkäämistä ennen kuin modelin saa simuun.


and that's why i smile : kesäkuuta 2014\ntaasko tässä kävi näin, että mun randomkuulumiskuvat on taas täynnä ruokaa. no, ehkä mä vielä joskus pääsen ruoan kuvaamisesta eroon. oon aikalailla viettänyt juhannuksen ja viikonlopun kaverien kanssa, rippijuhlakutsutkin sain postitettua sekä leivottua rippijuhliin. tänään varattiin kirpparipöytä äitin kanssa ja katteltiin vähän myytävää. mites teidän juhannus meni?☺\n♥:llä Jenni klo 19.42\ntulin nyt kertomaan vähän mun ja mimmin vaasanreissusta, josta teinkin jo ostospostauksen. eli oltiin siis torstaina vaasassa ja lähettiin sinne 9.27 junalla pinjan ja veeran kanssa ja tultiin myös heidän kanssa takaisin 15.20 junalla. mimmin kanssa sit kierreltiin vaasas kauppoja ja käytiin syömässä subissa ja loppumatkaksi haettiin pirtelöt mäkistä. ehdittiin me kuluttaa aikaa torilla istuenkin. ainakin oli kiva shoppailureissu.\n♥:llä Jenni klo 11.40\ntunnisteet: kaverit, matkustelu, valokuvaus\nkävin tänään mimmin kanssa vaasassa vähän shoppailemassa kesävaatteita ja jäi sieltä jotain mukaankin!\nluulempa, että monet näistä vaatteista nähdään monet kerrat päälläni. kotiuttaisitko itse näistä jotain ?\n♥:llä Jenni klo 18.49\nhahah, saan itseni tuntemaan oloni läskiksi, kun tunnun ottavan vain ruokakuvia näihin kuulumispostauksiin. eilen olin tosiaan mimmillä ja siellä me vaan chillailtiin oikeestaan. tänään kävinkin sitten valitsemassa mumman kanssa mun rippilahjan. huomenna ois tarkoitus olla nooran kanssa ja torstaina lähdenkin vaasaan shoppailemaan! enää 20 päivää rippikoulun alkuun ja kesälomaakin on pia mennyt jo se 20 päivää! musta tuntuu aivan siltä ettei lomaa olisi ollutkaan vielä, varsinkin tämän päivän kylmä sää.. aamulla oli kuulemma satanut lunta, että hyvää kesää vaan. mites, tuntuuko teistä kesältä?\n♥:llä Jenni klo 18.22\nkäväisin tänään iskän kanssa areenassa katselemassa vanhoja toyotia, koska iskä halus mennä ja ehdotti että tulisin kuvailemaan niitä sinne ja mähän menin. kyllähän sieltä ihan kivoja kuviakin sai ja jotkut autot olivat kivan värisiä. ootteko te koskaan käyneet kuvailemassa autoja ?\n♥:llä Jenni klo 22.02


Päätoiminen tuntiopettaja (AI, S2) Päätoiminen tuntiopettaja (AI, S2)\nPäätoiminen tuntiopettaja (AI, S2)\nHaemme Hiidenkiven peruskouluun syksyksi 2021 päätoimista tuntiopettajaa suomi toisena kielenä -opetukseen oppimisvajeen paikkaamiseen osoitetulla lisäresurssilla.\nHiidenkiven peruskoulu on yhtenäinen peruskoulu, jonka toiminnassa korostuu lähikouluperiaate ja yhdessä työskentely. Perusopetuksen luokka-asteiden 1-9 lisäksi koulussamme on kolme alueellista erityisluokkaa. Oppilaita Hiidenkiven peruskoulussa 880. Koulussamme voi opiskella seitsemänneltä luokalta mediaopetukseen keskittyvässä painotetussa opetuksessa sekä ensimmäiseltä luokalta ruotsin kielikylpyopetuksessa.\nHiidenkiven peruskoulun kehittyvä ja hyvähenkinen työyhteisö antaa mahdollisuuden ammatilliseen kehittymiseen ja innostavaan työtodellisuuteen. Opetuksen integraatio, ilmiöopetus ja teknologinen opetus näkyvät arkityössämme ja antavat hyvät puitteet koulutyölle. Arvostamme yhdessä opettamisen taitoja ja moniammatillisen työn kokemusta.\nKehitämme koulussamme jatkuvasti pedagogiikkaa, oppimisympäristöjä ja toimintakulttuuria. Hyödynnämme koko kaupunkia kaikenikäisten oppimisen tilana. Digitaalinen teknologia mahdollistaa ja rikastuttaa oppimista. Kouluissamme on monenlaisia oppijoita. Tuemme yhteisöllistä ja yksilöllistä oppimista perustuen jokaisen oppijan vahvuuksiin. Arvostamme jokaista yksilönä.\n9.8.2021 - 31.12.2021\nrehtori Janika Salo 09 310 86711 janika.salo@hel.fi


Matkailun jakelukanavien moniulotteinen kenttä - Haaga-Helia eSignals\nMatkailun jakelukanavien moniulotteinen kenttä\nMatkailutuotteiden tarjoajan on tarkkaan mietittävä, mitä jakelukanavia hänen kannattaa käyttää tavoittaakseen tehokkaasti potentiaalisia asiakkaita. Strategisuus kannattaa, sillä matkailualan jakelukanavien kenttä on varsin moniulotteinen ja jatkuvasti kehittyvä.\nMatkailutuotteiden, kuten yöpymisen, kohdevierailun tai aktiviteetin ostaminen verkosta on arkipäiväistä ja tarjonta hyvinkin laajaa erilaisissa jakelukanavissa. Matkailutuotteiden tarjoajan on tarkkaan mietittävä, mitä kanavia hänen kannattaa käyttää tavoittaakseen tehokkaasti potentiaalisia asiakkaita, sillä yritysten resurssit ovat rajalliset ja asiakaskunta yleensä varsin heterogeenistä.\nPääsääntöisesti jakelukanavia on kahdenlaisia; oma verkkokauppa ja alustojen käyttö kaupantekoon.\nOma verkkokauppa koodaamalla\nOma verkkokauppa voidaan koodata tyhjästä juuri sellaiseksi kuin on tarve. Koodattu verkkokauppa mahdollistaa täysin yrityksen haluaman ulkonäön ja toiminnallisuuden.\nOman verkkokaupan tukena on usein olemassa oleva varausmoottori. Tällöin on varmistettava, että varausmoottorissa on riittävästi rajapintoja tiedon siirtämiseen järjestelmistä toisiin, kuten maksuliikennejärjestelmiin.\nKoodaus on kaikkein joustavin mutta toisaalta kaikkein kallein ratkaisu. Kustannuksiin pitää laskea suunnittelu vaatimusmäärittelyineen, koodaus, testaus ja käyttöönotto servereineen.\nKoodaamista voidaan tarvita myös valmiin verkkokauppaohjelmiston räätälöintiin. Tällöin kyseisen ohjelmiston asiantuntijat tekevät verkkokaupasta juurikin halutunlaisen, mutta kaikkea ei tarvitse aloittaa tyhjästä vaan ohjelmisto sisältää jo varsin paljon komponentteja verkkokaupan luomiseen. Kustannuksia kertyy samankaltaisesti kuin tyhjästä koodatessa, mutta kenties ennustettavammin.\nVerkkokauppaohjelmistoja käyttävät monesti melko isot toimijat. Heillä on monenlaisia olemassa olevia järjestelmiä, jotka ovat helposti liitettävissä toisiinsa. Valmiita verkkokauppaohjelmistoja on muun muassa Magento ja SAP Commerce Cloud.\nOma verkkokauppa voidaan tehdä pilvipalveluun. Verkkokaupan luomiseksi on tarjolla lukuisia pilvessä toimivia ratkaisuja, jotka ovat varsin edullisia ja helppokäyttöisiä. Kaikki eivät sellaisenaan tue erilaisten matkailutuotteiden myyntiä, vaikka moniin on saatavissa lisämoduleita haluttuihin toimintoihin.\nPilvipalveluiden rajat tulevat usein vastaan kun tulevaisuudessa halutaan lisätä toiminnallisuuksia. Pilvipalveluita on esimerkiksi Woocommerce, Vilkas, Shopify ja MyCashFlow.\nHelppokäyttöiset ja brändätyt alustat\nMatkailutuotteen tarjoaja voi hyödyntää myös alustoja tuotteidensa myyntiin. Moni alusta on erikoistunut esimerkiksi majoitustuotteiden tai aktiviteettien tarjoamiseen. Alustat ovat hyvin helppokäyttöisiä ja monipuolisia ja monet niistä ovat tuttuja vahvoja brändejä.\nAlustojen peruskustannukset ovat siedettävän kokoisia komissioita, mutta varmistaakseen näkyvyyden kanavassa on oltava valmis maksamaan suurempaa komissiota. Alustat pitävät usein asiakkuuden hallussaan, joka joskus vaikeuttaa suoran viestimisen asiakkaalle. Alustoja ovat esimerkiksi booking.com alabrändeineen, Expedian tuotteet kuten hotels.com sekä Airbnb ja Airbnb Experiences.\nTarjolla on myös alustan kaltaisia tuotehallintapilvipalveluita, joissa tuotetiedot kuvineen kirjataan pilveen mutta tuote näkyy omilla sivuilla. Tällöin asiakkuus säilyy matkailutuotteen tarjoajalla mutta varaus- ja maksutapahtumat toimivat alustan kautta. Tällaisia ovat esimerkiksi Johku ja Bokun.\nJatkuva kehitys vaatii jakelustrategiaa\nVerkko-ostaminen on laajenemassa myös hakukoneisiin ja sosiaaliseen mediaan. Facebook on lisäämässä jatkuvasti alustoihinsa ostamisen mahdollisuuksia ja Google on pikkuhiljaa muuttumassa jakelukanavaksi eikä vain hakuliikenteen ohjaajaksi. Amazon on merkittävä alusta monilla markkinoilla ja valmistautuu myös matkailutuotteiden jakelijan rooliin. Myös IATA:n NDC:llä saattaa olla merkittävä rooli jatkossa.\nJakelukanavien kenttä on varsin moniulotteinen ja jatkuvasti kehittyvä. Moni matkailualan toimija valitsisi mielellään useamman kanavan omien tuotteidensa jakeluun saavuttaakseen riittävästi näkyvyyttä ja konversiota. Ihan kaikkeen ei kuitenkaan ole resursseja.\nOn viisasta kirjata jakelustrategia ja päivittää sitä esimerkiksi teknologioiden tai ostokäyttäytymisen muutosten myötä. Strategia antaa myös puitteet ja resurssit kanavahallinnalle, joka sisältää jatkuvan ja aktiivisen kanavien tehokkuuden ja tuoton arvioinnin.\nKaiken tämän lisäksi pitää kannustaa potentiaalisia asiakkaita käyttämään valittuja jakelukanavia. Markkinointiin kannattaakin varata ainakin saman verran resursseja kuin jakelukanavan luomiseen on mennyt. Näin varmistat, että valinnat jakelukanavaviidakossa ovat kannattava strateginen investointi.


Tätä erikoiselta kuulostavaa rohtoa nimeltään ashwagandha kutsutaan myös nimillä rohtokoisio ja Intian ginseng.\nRohto on yksi tämän hetken puhutuimmista terveystuotteista. Get the Gloss -sivustolla kerrotaan kuinka esimerkiksi Meghan Markle ja Gwyneth Paltrow ovat kertoneet rakastavansa sitä. Tiedätkö mitä tämä rohto oikein on ja mitä hyvää sen meille kerrotaan tekevän? Siitä ei ehkä ole vielä Suomessa uutisoitu kovin paljon, mutta nyt saat tietää siitä kaiken mitä siitä jo tiedetään.\nKyseessä ei ole mikään juuri keksitty rohto, vaan se on ollut suosittu intialaiseen terveydenhoitojärjestelmään pohjautuvassa ayurveda-lääketieteessä yli 3000 vuoden ajan. Mutta siitä on tullut suosittu myös länsimaissa, koska sen kerrotaan lievittävän stressiä, lisäävän energiaa, alentavan kortisolipitoisuutta sekä parantavan keskittymiskykyä. Tällä hetkellä näistä jokaista tarvitaan paljon, koska monet tekevät töitä kotoa käsin, joka voi olla hyvin stressaavaa.\nAshwagandha on adaptogeeni, joka tarkoittaa sitä, että se auttaa kehoa sopeutumaan stressiin ja se juuri tekee siitä tällä hetkellä erityisen merkityksellisen. Stressiä ja ahdistuneisuutta kokevien ihmisten määrä on kaksinkertaistunut tänä koronapandemian aikana. Krooninen stressi lisää monien sairauksien ja vaivojen todennäköisyyttä esimerkiksi sydänsairauksien, diabetekseen ja liikalihavuuden sekä heikentää immuunijärjestelmää ja lisää väsymystä. Koska tämä rohto vähentää stressiä, voi se suojata näiltä taudeilta ja vaivoilta.\nMitä ashwagandha oikein on?\nKyseessä on pensas, jossa on keltaisia kukkia. Rohtoa saadaan sen juurista ja lehdistä. Rohdon hyötyjen uskotaan johtuvan juuressa luonnollisesti esiintyvistä kemiallisista yhdisteistä, joita kutsutaan nimellä withanolidit. Ne parantavat hapen prosessointia ja energiantuotantoa solujen ekvivalenttiparistoissa, jotka taas tunnetaan nimellä mitokondrio. Rohto on adaptogeeni, koska se säätelee kortisolin ja adrenaliinin vapautumista, joka rauhoittaa mieltä. Adaptogeenit jaotellaan primäärisiin sekä sekundäärisiin, joista primäärisiä on tutkittu enemmän. Ashwagandha kuuluu sekundäärisiin, joten sen vaikutusta ei ole vielä tutkittu kovin paljoa.\nKuinka ashwagandha toimii ja kannattaako sitä ottaa?\nKehossa kiertää 40 hermovälittäjäainetta, jotka sanelevat meidän mielialaamme. Ashwagandhassa on sellaisia aineksia, jotka säätelevät näitä aineita. Yhden hermonvälittäjäaineen, nimeltään GABA, tehostaminen lisää elinvoimaisuutta sekä rauhoittaa mieltä. Kaikki asiantuntijat eivät kuitenkaan suosittele tämän rohdon käyttämistä, koska sen on tutkittu ensin aiheuttavan pienen stressireaktion, joka auttaa myöhemmin selviämään helpommin stressitilanteista. Ja jos sellainen tilanne tulee tämän rohdon ottamisen jälkeen vaikkapa vasta kuukauden parin päästä, onko sen ottaminen paljon etukäteen kovin järkevää. Sen ottaminen nimittäin silloin, kun stressi on jo päällä, saa vain stressin lisääntymään.\nTutkimuksen mukaan sellaiset ihmiset kuitenkin saivat matalammat pisteet stressinarviointiasteikoissa, jotka olivat syöneet tätä rohtoa kuin sellaiset, jotka olivat saaneet lumelääkettä. Kaikilla tutkimuksessa mukana olevilla oli ollut kroonista stressiä. Heillä, jotka olivat saaneet oikeasti tätä rohtoa, oli myös muita matalampi kortisolitaso.\nAshwagandhassa on maanläheinen maku\nRohto ei maistu millekään hyvälle. Sen kerrotaan maistuvat maanläheiselle. Nimi ashwagandha tulee Intian kielestä Sanskrit, jossa se tarkoittaa hevosen hajua, joka myös kertoo paljon sen mausta. Mutta sitä voi syödä kapselien muodossa, jolloin sitä ei tarvitse maistella. Sen voi lisätä myös esimerkiksi smoothieen, jolloin maku peittyy.\nMeghan Markle ja on kertonut syövänsä sitä jauheen muodossa. Gwyneth Paltrow pistää sitä joka aamu smoothieensa. Myös Jennifer Aniston on tämän rohdon käyttäjä. Jotkut käyttävät rohtoa myös kasvoihinsa, koska sen kerrotaan vahvistavan ihoa ja stimuloivan solujen uudistumista, edistävän kollageenin ja elastiinin tuotantoa, joka pitää ihon kiinteänä.\nSitä on parasta ottaa ennen kuin stressi alkaa, vaikka se toimii sekä lyhyellä että pitkällä tähtäimellä. Ne ihmiset, jotka ovat kertoneet hyötyneensä sen ottamisesta, ovat ottaneet sitä päivässä noin 500 mg. Kannattaa muistaa, että on monia muitakin keinoja stressinhallintaan. Aiemmin on uutisoitu, kuinka esimerkiksi lenkkeily vähentää stressiä, ja että myös seksin harrastaminen on yksi monista suosituista keinoista stressin vähentämiseksi.\nLähde: Get the Gloss


Nahkiaisfestivaali Narva-Jõesuussa, Viro\nNahkiaiset ovat hyvin harvinainen kalalaji, mutta Narva-Jõesuussa niitä on pyydetty jo muinaisista ajoista. Perinteisen nahkiaisfestivaalin aikaan on kalastajille ja asianharrastajille avattu kaupungin laiturissa kalamarkkinat, josta voi ostaa niin tuoretta kuin eri tavoin valmistettuja kalatuotteita. Voi maistaa erilaisia nahkiaisista tehtyjä ruokia. Kiinnostuneet voivat mennä kalastajien kanssa joelle ja nähdä omin silmin miten nahkiaisia pyydetään.\nNahkiaisella on käärmeen tapainen ruumis ja ensisilmäyksellä se muistuttaa ankeriasta.\nNahkiaiset ovat hyvin harvinainen kalalaji, mutta Narva-Jõesuussa niitä on pyydetty jo muinaisista ajoista. Perinteisen nahkiaisfestivaalin aikaan on kalastajille ja asianharrastajille avattu kaupungin laiturissa kalamarkkinat, josta voi ostaa nii


Puhdasta muotoa ja pelkistettyä designia - suomalainen älykello IL Digin testissä\nSuomalainen älykello IL Digin testissä\n16.11.2014 klo 20:53\nMeta M1 on suomalaistaustaisen Meta Watch -yrityksen luoma älykello, joka on otettu innolla vastaan Atlantin takana.\nMeta M1 ei yrityksen mukaan ole digitaalisuudelle omistautunut älykello, joka kilpailisi esimerkiksi Applen kanssa, vaan enemmänkin perinteinen laatukello, jolla on älykellon sähköisiä ominaisuuksia.\nMeta Watch on saanut Yhdysvalloissa paljon enemmän julkisuutta kuin kotimaassaan, sillä yhtiön markkinointi on suunnattu valtameren tuolle puolen.\nIL Digi sai testattavakseen suomalaissyntyisen älykellon. Onko uuden ajan laatukello hyödyllinen keksintö vai turha lelu?\nDesigniltaan Meta M1 edustaa yksinkertaista, suomalaisen puhdaslinjaista funktionalismia. Kellon rakenteessa ei ole mitään turhaa tai koristeellista, vaan kaikki palvelee tarkoitusta.\nMonen silmään pelkistetty ulkonäkö saattaa vaikuttaa tylsältä, mutta yksinkertaisuudessaan se sopii perinteisten rannekellojen ystävän makuun.\nKellon kookas näyttö on neliskanttinen ja sen sivuissa on kuusi fyysistä metallinappulaa, jolla kellon toimintoja käytetään.\nHienoranteisille Meta M1 saattaa olla liian kookas, ja suhteessa kokonaisuuteen kellon näyttö tuntuu raskaammalta kuin rannekelloissa yleensä.\nMeta M1 synkronoi itsensä Androidin tai iPhonen kanssa erillisen Meta-sovelluksen kautta. Maksuton sovellus on saatavissa molempien älypuhelinalustojen verkkokaupasta.\nKello pitää Bluetoothin kautta yhteyttä älypuhelimeen niin kauan, kun ne pysyvät muutaman metrin säteellä toisistaan. Kello siis säilyttää yhteyden samassa huoneessa olevaan puhelimeen, mutta ei välttämättä toisella puolen asuntoa olevaan.\nMeta M1:n ohjelmisto on visuaaliselta ilmeeltään äärimmäisen pelkistetty, jopa askeettinen. Ruudussa ei ole kosketusnäyttöä, värejä tai mitään muutakaan nykyaikaiselta elektroniikan tunnusmerkkejä. Sen grafiikka on yksinkertaista mustaa ja valkoista, jotka tuovat mieleen aivan ensimmäiset Nokian kännykät ja Nintendon ensimmäisen Game Boyn pelit.\nVanhanaikaisuudesta huolimatta grafiikka hoitaa kaikki ydintehtävänsä erinomaisen sujuvasti ja selkeästi. Kellon perusnäkymä on aika, jota kello voi esittää kahdeksalla eri vaihtoehtoisella tavalla viisareista numeroihin. Kaikki näkymät ajavat asiansa hyvin, ja valinta niiden välillä onkin vain makukysymys.\nAikanäytön lisäksi Meta M1:stä löytyvät älypuhelimen kanssa synkronoituvat kalenteri ja musiikkisoitin sekä ilmoitusosio, joka kertoo puhelimeen tulleista soitoista ja tekstiviesteistä. Meta M1 värisee kevyesti ranteessa puhelimen ilmoitusasetusten mukaisesti.\nVinkkinä mainittakoon, että puhelimen asetuksista kannattaa estää saatavilla olevista langattomista verkoista tulevat ilmoitukset. Muuten kello värisee ranteessa vähän väliä kaupungilla käveltäessä.\nKellon näyttö asettaa rajansa sille, mitä sen kautta pystyy tekemään ennen älypuhelimen kaivamista taskusta, mutta perustason tekstiviestien ja ilmoitusten lukeminen sujuu helposti.\nIlman kosketusnäyttöä älykellon käyttö on sen reunoilta löytyvien kuuden metallinappulan varassa. Kosketusnäyttöjen vaistonvaraisuuteen tottuneelle nappulakäytön opetteleminen uudelleen kestää jonkin aikaa, mutta pelkistettyjen toimintojen ansiosta käyttäjä ei kuitenkaan huku kellon käyttöliittymään.\nNappuloiden huono puoli on siinä, että määrän takia niitä tulee vähän väliä painettua vahingossa. Nopea ajan vilkaisu ranteesta muuttuu vaikeammaksi, kun kello on rannetta vastaan painuessaan vaihtanut näkymän kalenteriin.\nKellon pelkistetyn käyttöliittymän etuna on pitkä akkukesto, ainakin älypuhelimiin verrattuna. Testikäytössä Meta M1 kaipasi latausta noin kerran viikossa.\nPitkäkestoisemmassa käytössä kellon rannekkeen kestävyys herättää kysymysmerkkejä. Testijakson aikana Meta M1:n hihna irtosi pidikkeistään useamman kerran tavanomaisessa käytössä. Irtoaminen ei vaurioittanut kelloa ja hihna oli helposti kiinnitettävissä, mutta irtoamisen helppous herättää ihmetystä.\nMeta M1 on laatukello, joka kilpailee rinta rinnan perinteisten rannekellojen kanssa, mutta lisää soppaan käteviä älykellon ominaisuuksia. Kiinnostuneen ei kuitenkaan kannata odottaa Apple Watchin tai muiden edistyneempien älykellojen futuristisia ominaisuuksia, sillä Meta M1 on kello ensiksi ja älylaite vasta sitten.\nKyseenalaiseksi uuden laitteen kohdalla jää se, riittävätkö kevyet sähköiset ominaisuudet houkuttelemaan perinteisten rannekellojen ystäviä käyttäjiksi.\nAsiakaskunnan löytyminen älylaitteiden kanssa kasvaneen sukupolven joukosta tuntuu epätodennäköiseltä, sillä Meta M1 tarjoaa vain vähän sellaista, mitä rannekelloilla ei ole, ja sen graafinen vaatimattomuus voi tulla järkytyksenä nuoremmille elektroniikankäyttäjille.\nMikäli älykellojen markkinat kuitenkin lähtevät kasvamaan tavalla, jota esimerkiksi Apple vaikuttaa ennakoivan, löytää Meta M1 varmasti kuitenkin paikkansa ranteessa kulkevan älylaitteen ja mekaanisen rannekellon väliseltä spektriltä, läheltä jälkimmäistä.\nHinta: 249 - 449 euroa mallista riippuen\n+ Funktionalistisen kaunis ulkomuoto\n+ Minimalistisen toimiva käyttöliittymä\n+ Älylaitteeksi pitkä akkukesto\n- Nappuloiden vahinkopainallukset yleisiä\n- Testikappaleen hihna irtosi useita kertoja


Psalmien 147 - Raamattu [Raamattu 1992]\nHerra rakentaa Jerusalemin jälleen, hän kokoaa Israelin hajotetun kansan.\nHerra tietää tähtien luvun, hän on antanut niille kaikille nimen.\nHän on nöyrien tuki ja turva, mutta jumalattomat hän painaa maahan.\nLaulakaa Herralle, virittäkää kiitosvirsi, soittakaa lyyralla kiitosta Jumalallemme!\nHän peittää pilvillä taivaan ja lähettää maan päälle sateen, hän panee versomaan vuorien ruohon.\nHän antaa karjalle ravinnon, hän ruokkii korpin pojat, jotka huutavat nälissään.\nHevosen voima ei ole Herran silmissä mitään, miehen juoksu ei hänen katsettaan käännä.\nHerra katsoo niihin, jotka häntä palvelevat, niihin, jotka panevat toivonsa Herran armoon.\nKiitä Herraa, Jerusalem! Ylistä Jumalaasi, Siion!\nHän vahvistaa sinun porttiesi salvat, hän siunaa ne, jotka asuvat keskelläsi.\nHän tuo rajoillesi rauhan ja antaa ravinnoksesi parhainta vehnää.\nHän lähettää käskynsä maan päälle, hetkessä saapuu hänen sanansa perille.\nHän sirottelee lunta kuin villan hahtuvia, hän levittää kuuraa kuin tuhkaa.\nHän viskoo rakeita kuin leivänmuruja, hänen pakkasessaan vesi jähmettyy.\nKun hän käskee, jää sulaa. Hän käskee tuulensa puhaltaa, ja vedet virtaavat.\nHän on ilmoittanut sanansa Jaakobille, käskynsä ja säädöksensä Israelille.\nMuille kansoille hän ei niitä ilmoittanut, hänen säädöksiään eivät toiset tunne. Halleluja!


Mistä koira haaveilee: Salaisuudet ja merkitykset unelmat | Online pet-lehti ALFA-CDS.COM\nMistä koira haaveilee: Salaisuudet ja merkitykset unelmat\nJotta ymmärtäisit, miksi koira haaveilee, sinun on muistettava kaikki yksityiskohdat, unelmoitu eläin ja tilanne, joka tapahtui unelma.\nKoira on eläin, joka voi korvata henkilön todellinen ystävä, mikä tarkoittaa unta, jossa se unelmoitiin se tarkoittaa jotain arvokasta.\n1 Miltä koira näytti\n2 Unelmaisen koiran varjo\n3 Mitä tapahtui unessa\n4 Jos unelmoit kuolleesta koirasta\n5 Ota yhteyttä eläimeen\n6 Mitä Wang ja Miller sanovat haaveilevasta koirasta\n7 Erilaista unelmakirjaa\nMiltä koira näytti\n2 Unelma koiran sävy\n7 Erilaisia unelmakirjoja\nPaljon riippuu siitä, kuinka eläin näytti. Unelma iso koira, kuten alabai bullmastiff tai kangal on hyvien uutisten julistaja.\nJos olet kiinnostunut katsomaan suurimpia koiria, suosittelemme tutustua Articlehttps: //kot-pes.com/samaya-bolshaya-sobaka-v-mire/\nJos sinulla ei ole hyvää ystävää, niin saat heidät pian. jos koira haaveilee naimattomasta naisesta, niin pian hän tapaa heidän kohtalostaan, josta tulee todellinen pylväs ja toivo.\nIsolla koiralla on positiivisia uutisia\nMutta vaikka pieni eläin, kuten kanin mäyräkoira, pomeranian tai yorkshirenterrieri on positiivinen ilmiö. Lähitulevaisuudessa henkilön pitäisi odottaa jonkinlaista yllätystä tai odottamaton asia.\nUnelma pieni koira – lupaava unelma\nJos haaveilet isosta koirasta, jolla on eläviä pentuja, niin henkilökohtaisessa elämässäsi ihminen on aina harmoniaa ja rauhaa.\nVanhukselle unelma vihjaa, että elämä ei ole vielä valmis ja ilolla on monia tilaisuuksia. Lapseton pari jälkeen sellainen unelma pystyy nauttimaan jälkipolvista.\nPelaaminen pentujen kanssa alitajunnan tasolla paljastaa piilotetut unelmat lapsista.\nUnet pennut ovat myös hyvä unelma\nUnelma koiran sävy\nEsimerkiksi valkoinen koira Komondor, Kuwashi sveitsinpaimenkoira puhuu uudesta ja miellyttävä tuttavuus, josta voi kehittyä todellinen ystävyys. mutta on syytä huomata, että sellaista henkilöä on erittäin vaikea löytää, mikä tarkoittaa hänen kanssaan tapaamisen jälkeen ystävää on arvostettava ja vaalittava.\nValkoinen koira valmistautuu uuteen tuttavuuteen\nPunainen koira (unkarin puristettu, Bordeaux mastiffi), joka ilmestyi unessa naiselle, voi puhua erilaisista asioista, esimerkiksi odota häntä ympäröivistä vaaroista. Olla Varo ihmisiä, joihin olet koskaan loukannut ne voivat olla kostoavat.\nPunainen koira – varoitusmerkki\nMusta koira (groenendael, hovawart ja doberman) on symboli surua, joka odottaa henkilöä. On syytä huomata, että järkyttynyt olet todennäköisesti rakkaasi. Totta kai, tämän jälkeen petos, ihminen syöksyy pitkäaikaiseen masennukseen, mestari mikä ei tule olemaan kovin yksinkertaista.\nMusta koira on surun esiintyjä\nKuollut iso koira on merkki siitä lähitulevaisuudessa luota intuitioosi; se voi pettää sinut. jälkeen Tämä ihmisen unelma odottaa vaikeaa ajanjaksoa elämässä.\nVinkki! Ei ole väliä mikä väri se oli eläin, mutta jos haaveilet koko joukosta, tämä on varoitus siitä olet vaarassa. Sinun on lopetettava luottamus omaan kumppaneita ja rakkaitaan, juuri he voivat huijata ja rauhoittaa teitä.\nMonet unissa olevat koirat puhuvat vaarasta\nMitä tapahtui unessa\nHenkilö, joka haaveilee elävästä koirasta, ihmettelee varmasti heti kysymys: miksi koirat haaveilevat. Unen tulkinta riippuu toiminnoista mitä tapahtui siinä.\nSuosittelemme, jos haluat tietää miksi kissat unelmavat luettu artikkelihttps: //kot-pes.com/k-chemu-snyatsya-koshki-tolkovanie-snov-s-uchastiem-chetveronogix-pushistikov/\nUskoen egyptiläiseen unelmakirjaan, voidaan huomata, että purema tarkoittaa sitä maagiset voimat kohdistuvat sinua kohtaan.\nJos musta koira puree sinut, tämä unelma on epäsuotuisa, Voit odottaa keskittymistä lähimmältä henkilöltä. Voit petoksen sielunkumppaninsa kasvot, lapset tai läheiset ystävät.\nVihainen koira tarkoittaa, että pian tosielämässä he odottavat sinua Konfliktit ja riidat kollegoiden kanssa. Ehkä selkäsi takana ei ole Keskusteluja ja kritiikkiä ei ollut.\nVihainen koira – tuomion merkki\nJos nainen haaveili rauhallisesta nukkuvasta eläimestä, niin se sanoo vain siitä, mikä häpeällinen ihminen hän on.\nJos unelmoit kuolleesta koirasta\nJos unelmoit siitä, kuinka koira tapettiin silmiesi edessä, niin unelma merkitsee tosielämässä tahatonta osallistumista asioihin, suunnattu rakkaasi vastaan.\nJos kuollut eläin jättää hyvästit elämääsi syyksesi kautta, sitten sinun on oltava tarkkaavainen asioihisi, sanoihisi ja toimia, koska tahattomasti voit loukata henkilöä.\nKun unet, että kuoleva eläin tulee elämään, niin oikeassa elämän on ratkaistava muiden ihmisten ongelmat ja riidat. Jos kuollut haaveilee oma koira, niin tosielämässä hänen isäntänsä odottaa vaaran.\nTässä tapauksessa sinun on lähestyttävä vastuullisesti tekniikan noudattamista turvallisuus, sekä työssä että kotona.\nTapettu eläin puhuu epävarmuudesta henkilölle, jolle hänet oli unelma. Unen tulkinta vaatii itseluottamusta ja itsesi ottamista mukaan käsissä.\nJos haaveilet kuolevasta punakarvaisesta koirasta, niin tämä ilmiö on tarkoittaa surua ja yksinäisyyttä henkilölle, jolle hän oli unelma.\nKuollut musta koira puhuu mahdollisista ongelmista syntyvät ystäväsi syystä.\nValkoinen kuollut eläin unelma on usein naisia, ja se muistuttaa heidän hylkäämisestä romanttisen suhteen.\nSairas tai kuollut koira puhuu epävarmuudesta\nJos kuoleva koira haaveilee naisesta, ilmiö varoittaa häntä varhainen riita rakkaansa kanssa. Mutta siihen on syytä varautua se, että hajoaminen ei tapahdu rauhallisesti, kumppanit ovat pitkiä selvittää asiat.\nKuollut eläin osoittaa myös rakkaussuunnitelmien rikkoneen edessä. Jos mies näkee unessa kuolevan koiran, niin ilmiö puhuu välittömästä petoksesta.\nTärkeää! Ihmiset, joilla on oma yritys tapettu eläin haaveilee kuin paha merkki. Täytyy olla varovainen liittyvät kumppaneiden ehdotuksiin ja pohtivat kutakin ehdotusta.\nOta yhteyttä eläimeen\nUnelma, jossa eläin koskettaa sinua, voi olla erittäin merkittävä ja tärkeä ihmisille. Jos koira puree sinua, niin sisään riitoja ja takaiskuja odotetaan tosielämässä. On erityisen vahva ristiriitoja, jos hyökkäävä eläin on hammannut kättään.\nKun lemmikki tai hyväillä iso koira, tosielämässä sinun on varauduttava uuteen romanssiin ilman petoksia ja pettämistä. tarve nauti vain hyvistä ja keskinäisistä suhteista.\nUnelma, jossa elävä musta koira on ilmestynyt taloon, puhuu että on aika odottaa hyviä ja uskollisia ystäviä puhumasta jonka avulla saat vain miellyttäviä tunteita.\nJos unessa kuulet haukkumisen, mutta eläin ei ole vihainen sinuun, se on sen arvoinen varaudu siihen, että tosielämässä sinusta tulee todistaja jonkun riita.\nJos et halua olla syyllinen tähän konfliktiin, älä tee niin puuttua riitaan, joka ei koske sinua, vain pahentaa sitä. Sama tarkoittaa myös ihmisen puremaa.\nMitä Wang ja Miller sanovat haaveilevasta koirasta\nEri unelmakirjat tulkitsevat tätä unta eri tavoin. päälle Millerin mukaan hyvä iso koira haaveilee onnesta ja puhuu että ympäristösi koostuu todellisista ystävistä.\nTietoja koiranrotuista, jotka erottuvat ystävällisyydestä ja ystävällisyydestä, voit Ota selvää täältä: https: //kot-pes.com/samyie-dobryie-sobaki/\nJa jos paha koira haaveilee, niin tämä on huono merkki, josta puhutaan että ihmisen elämässä on takaiskuja.\nHän uskoo, että jos unelmoit omistavasi puhdasrotuisen kaunis eläin, saat pian rikastua. Jos koira puree, joten ei voi tehdä ilman konflikteja ja riitoja läheisten kanssa ihmisiä.\nKaunis täysirotuinen eläin haaveilee rahasta\nVanga uskoo, että mustavalkoinen koira, joka ilmestyi unessa naiselle sanoo, että hänellä on hyviä ja uskollisia ystäviä voit luottaa milloin tahansa.\nTämä ilmiö voi osoittaa, että lähitulevaisuudessa se on mahdollista tapaaminen vanhojen, mutta uskollisten ystävien kanssa.\nMustavalkoinen koira muistutuksena uskollisista ystävistä\nUnessa ilmestynyt hyökkäävä musta koira Vangan mukaan ei ole hyvä, päinvastoin, unelma on täynnä epämiellyttäviä tunteita, henkilö voi olla pettynyt ystävänsä.\nLisäksi sinun on oltava varovainen naapuriltasi, kuten hän ei voi vain pettä vaikeina aikoina, vaan myös paljastaa kaiken salaisuuksia.\nJos sinulle on ilmestynyt kodoton musta koira, se tarkoittaa sitä että ystävälläsi on vaikea taloudellinen tilanne, eikä hän ota yhteyttä sinulle apua vain siksi, että hän ei halua ladata sinua hänen ongelmia.\nUnelma on merkki, jossa ystävä pyytää apua ja tuki sinulta.\nFreud käsittelee unta ystävällisellä pienellä koiralla merkkinä, paljastaa uusia tuttavuuksia. Jos hyökkääjä on vihainen koira, todellisessa elämässä et voi välttää riitoja ystävien kanssa.\nJos purettiin, erimielisyys sinun ja ystäväsi välillä on Vakava ja todennäköisesti ystävyytesi loppuu tämän jälkeen riitoja.\nKun haaveilee isosta pakkauksesta, josta haaveilija pakenee, sisään elämää suositellaan rentoutumaan, ja vasta sitten siirrytään tärkeään kohtaan Asioihin.\nNostradamus pitää tällaista yöilmiötä tietynä varoitus. Asunnottomasta elämästä, joka ilmestyi unessa, puhuu että sinun on oltava varovaisempi talouteen ja säästöt, koska ne voidaan menettää hyvin yksinkertaisesti.\nPakkaus koiria puhuu hälinästä, jota elämässä on henkilö. Eläimen purema varoittaa varovaisuudesta.\nLongon unelmakirjan mukaan ystävällinen pieni koira nuolee sinua käsi, puhuu uran kasvusta, jonka voit saada hänen ystävänsä apua.\nNukkuva eläin ehdottaa, että on aika lykätä työn ja omistaa enemmän aikaa lapsille, jotka tarvitsevat hoitoa vanhemmille.\nhttps://www.youtube.com/watch?v=8Hlls5sUhmI ?rel=0&enablejsapi=1″ style=”border: none;”ebkitAllowFullScreen mozallowfullscreen allowFullScreen> https://www.youtube.com/watch?v=8Hlls5sUhmI?rel=0&enablejsapi=1″ style=”border: none;”ebkitAllowFullScreen mozallowfullscreenallowFullScreen>\nMistä koira haaveilee: Unelmien salaisuudet ja merkitykset\nKaikki unelmakirjat päätyvät yksimielisyyteen siitä valkoinen koira – onnea, musta eläin – valitettavasti ja punainen koira puhuu nopeasta läheisyydestä.


Naapurinsa vesurilla surmaneelle murhatuomio - Rikos - Uutiset - MTV.fi\nNaapurinsa vesurilla surmaneelle murhatuomio\nRikos Julkaistu 23.01.2008 11:51 (Päivitetty 29.01.2008 05:38)\nOikeus määräsi tuomitun maksamaan vahingonkorvauksia uhrin perheelle yhteensä 175 000 euroa. 27-vuotias tuomittu aikoo valittaa tuomiosta hovioikeuteen.\nEspoon käräjäoikeus on tuominnut naapurinsa kesäkuussa surmanneen miehen elinkautiseen vankeusrangaistukseen murhasta.\nEspoon käräjäoikeuden mukaan teko oli erityisen raaka ja tehty vakaasti harkiten.\nLisäksi hän joutuu korvaamaan yhteensä 175 000 euroa henkisestä kärsimyksestä uhrin perheelle, muun muassa uhrin äidille 50 000 eruroa ja veljelle 25 000 euroa. 45-vuotiaan uhrin äiti todisti veritekoa.\n27-vuotias mies puukotti naapurinsa kuoliaaksi tämän kotiovella Espoon Lippajärvellä viime kesäkuussa. Taustalla oli naapurien välistä kärhämöintiä.\nTekovälineenä hänellä oli vesuri ja puukko. Oikeus katsoi tuomiossaan, että kumpaakin välinettä oli käytetty.\nNeljän lapsen isä oli mielentilatutkimuksen mukaan täydessä ymmärryksessä eli syyntakeinen.\nNuorta miestä avustanut asianajaja Heikki Lampela ilmoitti välittömästi tyytymättömyytensä käräjäoikeuden tuomioon ja aikoo valittaa tuomiosta hovioikeuteen.\nTamperelaismies pidätettynä raiskauksista Joroisten pahoinpitelystä kaksi vuotta vankeutta


Vatsaa hellivä ruoka | Rakennustyöt\nUpdated on helmikuu 29, 2020 By admin Leave a comment\nNämä 10 ruoka -ainetta auttavat tukemaan vatsan ja suolen toimintaa. Muun muassa bataatti, ananas ja inkivääri hellivät vatsaa. Jonsson kertoo, että samat ruoka -aineet, jotka voivat auttaa suolistosairauksista. Nämä kahdeksan ruokaa ja raaka-ainetta auttavat rauhoittamaan. Helposti sulavat ruoka -aineet ovat vatsaa helliviä vaihtoehtoja. Vierailija: "Eli mitä pitää syödä, jos ruokailun päätarkoitus on olla hellä vatsalle, edistää vatsan sekä ruuansulatusjärjestelmän toimintaa? Fermentoidut kasvikset hellivät vatsaa.\nLohikeitto on helppo ja nopea arkiruoka. FODMAP-ruokavaliota noudattavan kalakeittoa ei mausteta sipulilla, valkosipulilla eikä valmiilla. Ravitsemusterapeutti Katherine Tallmadgen mukaan jogurtti on varsinainen ihmeruoka: se tekee hyvää vatsalle ja auttaa laihtumisessa. Ne säästävät vatsan nälältä ja toisaalta myös mättöaterioiden aiheuttamalta ähkyltä. Kun ruoansulatuselimistö saa ruokaa tasaisesti, se ehtii sulattaa ravinnon. Useilla ruoka -aineilla nimittäin tiedetään olevan vatsaa helliviä. Tuorepuuro ja kaurajogurtti hellivät vatsaa.\nLisää kuitua, kokeile reseptejämme. Ravitsemusasiantuntija: Jos ei tykkää kaurapuurosta, vatsaa voi helliä. Ymmärrän hyvin miksi, onhan kaura tieteellisestikin ainutlaatuisen lempeää ruokaa. Ruoki hyviä bakteereja näillä valinnoilla:. Nyt annetaan kuonalle kyytiä ja rauhoitetaan vatsaa yrttisillä. Ruoansulatusta hellivät keitot syntyvät edullisista aineksista vähällä vaivalla. Pureskelu valmistelee vatsaa ruoan mahalaukkuun saapumiseen, laukaisee mahahapon.\nKokeile turvotusta aiheuttavien ruoka -aineiden, kuten papujen, herneiden, kaalin ja banaanin. Jos vaivojen syyksi ei löydy sairautta tai ruoka -aineallergiaa, apua voi. Vatsaa hellivän ruokavalion tulisi sisältää mahdollisimman paljon. Jokainen ihminen kokee vatsakipuja elämänsä aikana. Oppaan myötä opin karsimaan FODMAP-pitoisia ruoka -aineita ja tein. Herkälle vatsalle sopiva kasvisruoka on maistuvaa ja ravintopitoista: täytä.\nKun vatsavaivat, krampit, turvotus ja pahoinvointi vaivaavat. Pirkka rukiinen pähkinä AB-jogurtti on pehmeän makuinen ja ravitseva välipala. Jogurtti sisältää vatsaa helliviä asidofilus- ja bifidusbakteereja ja rasvaa niissä. Saarioisten uudet Eväs tuorepuurot ovat vatsaa helliviä välipaloja gluteenittomasta täysjyväkaurasta. Raikkaan makuisissa puuroissa on runsaasti marjaa tai. Joka kuudetta ihmistä vaivaa vatsan turvotus. Usein syynä on väärä ruokavalio ( kirjoitimme esimerkiksi fodmap-ruokavaliosta perjantaina).\nTällä kertaa puurokoulussa on vieraana Karita Tykkä. Puuro kuuluu jokaiseen vuodenaikaan, mutta kesää. Ripaus kardemummaa ja inkivääriä antavat. Suomen viisikot Ruotsia vastaan: 1. Eemeli Salin – 20 Nico Salo – 36 Ville Lastikka, 17 Janne Lamminen – 29 Mika Kohonen 2. Niitä tarjoilee muun muassa hiljattain Helsinkiin avattu Yes.


Hubert Selby Jr.: Odotus. Desura, Helsinki 2003.\nVuonna 1928 syntynyt Selby tunnetaan ehkä parhaiten esikoisteoksestaan Päätepysäkki Brooklyn (Last Exit to Brooklyn), joka vakiinnutti hänen intensiivisen ja iskevän kirjoitustyylinsä välittömästi. Siitä saakka hänen kertomustensa keskeisenä teemana ovat olleet erilaiset pakkomielteet ja niiden hallinta (tai pikemminkin hallitsemattomuus). Selby kuvailee mielen liikkeitä suorasukaisesti ja välittömästi. Entisenä huumeaddiktina Selby tietää mistä kirjoittaa kertoessaan illuusiottomasti elämän rujoista puolista ja häviäjistä.\nOdotus edustaa sikäli "uutta Selbyä", että pakkomielle ei aiheuta yksilölle tuhoa, vaan päinvastoin se aikaansaa järjestyksen elämään. Toisin kuin Hullun kertomuksen (The Room) oikeusistunnon lausuntoja putkassa suunnitteleva mies, Odotuksen päähenkilö ei mene jumiin vaan toteuttaa suunnitelmansa - suurin ponnisteluin, mutta kuitenkin.\nOdotuksen "sankari" on sotaveteraani, joka harkitsee itsemurhaa, päästen jo pitkälle erilaisten toteutustapojen pohdinnassa sekä lopulta aseen hankinnassa, kunnes päättää, että "viattoman uhrin" sijasta on järkevämpää laittaa "syylliset" kärsimään. Ensimmäinen kohde on veteraanihallinnon byrokraatti, jota kohtaan päähenkilöllä on hakemuksen käsittelyyn liittyvä kauna. Toisena kohteena ovat rasistisen murhan tehnyt etelävaltiolainen juntti sekä hänet vapauttaneen päätöksen tehneet valamiehistön jäsenet. Kolmantena suunnitelmana on mafiasodan aikaansaaminen muutamalla harkitulla pommi-iskulla.\nMurhasuunnitelmat tuovat elämään sisältöä. Kuvaavaa on sanoinkuvaamaton tyhjyys ja elämän tarkoituksettomuus, jota mies tuntee toteutettuaan ensimmäisen suunnitelmansa menestyksekkäästi: mitäs nyt, kyllähän maailmassa kusipäitä riittää ja mitä se tappaminen muuttaa? Kuin johdatuksen voimasta uusi virike kuitenkin löytyy, ja asioiden päästessä vauhtiin mieli virkistyy taas. Kaikki tapahtuu yksinäisyydessä: miehen kontaktit rajoittuvat ihmisiin, joita hän kohtaa kahviloissa ja huoltoasemilla. Suunnitelmat ovat eristyneen mielen tuotteita. Viha antaa elämälle tarkoituksen ja onnen - mies on siis periamerikkalaiseen tapaan "oman onnensa seppä".\nOdotus on myös tarina oikeuden ottamisesta omiin käsiin. "Korrekti" tapa käsitellä teemaa, varsinkin nykyisinä "terrorismin vastaiseksi sodaksi" kutsutun poikkeustilan vuosina, olisi esittää moraalinen huomautus sellaisen turmiollisuudesta tai arvelluttavuudesta. Selby ei tällaista helppoa tietä valitse - 75-vuotiaana hänen tarvitsee välittää helposta suosiosta ja arvostuksesta entistäkin vähemmän.\nOdotuksen "oikeus" saa kohteensa osittain satunnaisesti, mutta siihen liittyy myös harkintaa ja tiedostettuja perusteita, vihaa veteraanihallinnon mielivaltaa ja yhteiskunnallista rasismia kohtaan. Mies tietää hyvin, ettei "oikeutta" sinänsä ole olemassa, sillä voimankäyttö määrittää aina käytännössä sen, mikä on "oikein". Tämä ei kuitenkaan estä häntä tekemästä suunnitelmiaan, vaan päinvastoin se antaa hänelle suuremman syyn, oikeutuksen ja vapauden toteuttaa ne.\nJuuri "onnellinen loppu" tekee Odotuksesta varmasti kiusallisen monille lukijoille, eikä teoksen saama ristiriitainen palaute ole yllätys. Odotus ei välttämättä ole Selbyn paras kirja, mutta todennäköisesti se onnistuu tyydyttämään hänen paatuneimmatkin faninsa.


quun puutarha: 01/2013\nKuukaudessa tapahtuu paljon.\nKuukausi sitten, 20.12.2012, päivän pituus oli 4 tuntia 39 minuuttia ja tänään 6 tuntia ja 20 minuuttia. Aurinko laskee tuntia myöhemmin kuin kuukautta aikaisemmin. Tänään meitä helli auringonsäteet. Kevät!\nTänään täällä Vaasan suunnassa päivä eteni näin:\nNauttinen aamuhämärä alkoi: 07:36\nPorvarillinen hämärä alkoi: 08:36\nNauttinen hämärä alkaa: 16:54\nAstronominen hämärä alkaa: 17:54\nPäivän pituuden analysointiin liittyy hämärän eri asteet:\nPorvarillinen hämärä (engl. civil twilight): Aurinko on auringonlaskun jälkeen ja ennen auringon nousua enintään 6 astetta taivaanrannan alapuolella. Kulma mitataan auringon kiekon keskipisteestä. Nimi tulee siitä että käsityöläiset ja porvarit näkivät vielä työskennellä ulkona. Kirkkaimmat tähdet ovat esillä. Auringon nousu ja lasku määritetään hetkestä, jolloin auringon yläreuna on horisontin tasalla. Tällöin kiekon keskipiste on noin 50 minuutin verran horisontin alapuolella.\nNauttinen hämärä (engl. nautical twilight tai military twilight): Aurinko on 6–12 astetta taivaanrannan alapuolella. Tällöin taivaanranta on merellä selvästi nähtävissä. Monet kirkkaimmat tähdet näkyvät selkeällä säällä nauttisen hämärän aikana, ja entisaikojen merenkulkijat pystyivät käyttämään sekstanttia sijaintinsa määrittämiseen.\nAstronominen hämärä (engl astronomical twilight): Aurinko on 12–18 astetta taivaanrannan alapuolella. Tähtitieteellisiä havaintoja voi tehdä, mutta taivaanrannassa on kajoa.\nPimeys: Aurinko on enemmän kuin 18 astetta taivaanrannan alapuolella.\nAamulla ennen auringon nousua samat hämärät toistuvat päinvastaisessa järjestyksessä.\n- Lähde: Wikipedia/Hämärä\nKuu näkyi taivaalla koko päivän\nVuosi vaihtui vesisateessa, joten valkoinen peite on oksilta lähtenyt pois. Kirpparitavaroita olen etsiskellyt ja vastaan tuli kolme tuikkulyhtyä. Ne ei enää olleet myyntikunnossa, joten ripustelin ne pajun oksille ruostumaan lisää:\nPöytäryhmäkin on nyt vähän tylsän näköinen ilman lunta.\nLinnunpönttö alkaa samaistua isäntäpuuhun. Tähänkin puuhun saa pöntön keväällä vaihtaa.\nTerkuin: quu klo 22:17 3 kommenttia:\nMerkinnät/Labels: 2013, Romuromantiikkaa


Mäykkyjen ja podengon matkassa: tammikuuta 2016\nPäivitetäänpäs näin alkaneen vuoden kunniaksi meidän agilitykuulumiset, kun huomasin, että viimeksi olen niistä heinäkuussa niistä höpissyt. Monesti on kyllä mielessä ollut, että pitäisi tästä ja tästä kirjoittaa, mutta ei ole vain saanut aikaiseksi. Paljon on silläkin saralla tapahtunut, että mistäköhän sitä aloittaisi.\nSyksyn paras onnistumisen elämys tuli kyllä ehdottomasti kepeillä Kertun kanssa. Niitä tehtiin aina treeneissä kerran viikossa ja kivasti edistyttiin, mutta välillä sitten tuli takapakkia, jolloin ajattelin, että ei /kele, nyt ota itteäs niskasta kiinni ja raahaa se ahteri sinne hallille useammin. Eikä se vaatinut kuin alle kuukauden yksi-kaksi ektratreeniä viikossa, kun Kepan kepit oli valmiit. Siis fiilis oli ihan huikea! Ensimmäistä kertaa minulla on koira, joka pujottelee kepit sujuvasti ja itsenäisesti. Tällä hetkellä harjoitellaan sitä, että osattaisi jarruttaa hieman keppien alkuun, ettei menisi pitkäksi. Aika hyvin alkaa jo kepit radalla sujua, varsinkin, kun jätettiin etupalkka pois, niin malttaa pujotella ne kepit ihan loppuun asti, kun ei ole niin kiire nakkikipolle.\nMuutenkin radalla kulkee hyvin. Yhteistyö sujuu, kunhan vain ohjaaja muistaa ohjata. Edelleenkin ohjaajalla välillä unohtuu, että se ei ole mäykky, vaan kaksi kertaa nopeampi tykinkuula, joka sinkoaa putkestakin ulos semmoisella raivolla, että pitää kyllä olla just eikä melkein oikeassa paikassa ohjaamassa. Vielä välillä tulee hölmöjä virheitä, mutta kyllä minä olen vaan niin fiiliksissä tuon höyrypersuksen kanssa treenaamisesta ja etenkin edistymisestä.\nEdellisen päivityksen jälkeen olen käynyt koko konkkaronkan kanssa kaksissa agilitymölleissä, eikä ollenkaan hullummin ole mennyt. Molemmilla kerroilla spurttailin seitsemän lähtöä katastrofikvartetin kanssa. Vateraaniosasti sai rallatella putkirallissa ja voi sitä onnea, mikä koirista huokui! Amalia oli taas se suuri mahtava agilitynakki, joka se oli ennen loukkaantumistaan ja Neppis tykitti suurella sydämellä niin kovaa, kuin pienet tassut vain kantoivat! <3 Pitäisi ottaa veteraanit useamminkin hallille ihan vain puuhastelemaan jotain pientä.\nKertun kanssa pingottiin molemmissa mölleissä kolme rataa, eli muut paitsi kisaavien rata. Toisissa mölleissä jo oltiin edistytty ensimmäisiin nähden ja radat olivat ehjempiä, eikä enää tullut semmoisia joutavia hölmöilyjä, nyt tuli enää vain "hyviä hyllyjä", kuten kisaavat varmaan niitä kutsuisivat, vaikka hylsyjä noilla radoilla ei jaettukaan. Hirmuisen hyviä ratoja, joissa yleensä ohjaaja teki sitten kuitenkin jonkun ratkaisevan virheen. Hyvällä fiiliksellä mentiin, vaikkei vielä sitä nollaa ole irronnut.\nHilmalla puolestaan on ollut varmaa tekemistä, vaikka treeniä ei ole ollut paljoa. Molemmissa mölleissä kaksi rataa ja jos nyt en väärin muista, niin aika puhdasta nollaa, yksi vitonen taisi olla. Viimeisissä mölleissä Hilma voittikin sitten Joa:n vuoden 2015 minien Möllicupin, eli keräsi eniten pisteitä neljässä osakilpailussa. Kyllä minä olin aikas ylpeä mustasta tappijalasta!\nViimeisten möllien aksaajat ja palkintosaalis. Itse möllicupin voittaja näyttää niiiiiiiin innostuneelta! :D\nHilma olisi kyllä hirmuisen pätevä, mutta kun ne kepit. Edelleen. En minä vain tiedä, miten ne ei uppoa tuohon umpiluuhun. Pitäisi vaan käydä useammin hallilla ja tehdä ennen kaikkea lyhyttä pätkää ja saada varmoja onnistumisia. Ollaan jo saatu ohjureita purettua. Ja sitten laitettua takaisin. Selkeästi liika jankkaaminen saa korvat lukkoon ja yht'äkkiä koira ei ole ikinä keppejä nähnytkään! Huoh. Minä ajattelin, että vielä tänä keväänä, vielä viimeisen kerran, yritetään saada ne kepit taottua tuohon päähän. Jos ei nyt onnistu, niin sitten me vaan rallatellan mölleissä. Eihän se nopeudessa muille mineille pärjää, mutta olisi se mukava muutama virallinenkin startti kirmata, kun se on muuten osaa!\nJa tämän vuoden tavoite? Lyhyesti: Hilman kepit ja Joa:n viralliset kisat maaliskuussa 2016 -ainakin Kertun kanssa.\nTunnisteet: Agility, Mäykyt, Podengo


Lempeä jooga :: Parkonhelmi\nKodin järjestely ja konmaritus\nUnohda hetkeksi kello ja kalenteri!\nLempeä hatha-jooga etenee rauhallisen hengityksen tahdissa omaa kehoa ja sen tuntemuksia kuunnellen. Se sisältää alkulämmittelyn, asanoita, liikesarjoja, venytyksiä, tasapainoharjoituksia sekä loppurentoutuksen.\nJooga on ikivanha menetelmä, joka sopii kaikille terveydestään, hyvinvoinnistaan ja henkisestä kasvustaan kiinnostuneille. Jooga hoitaa kokonaisvaltaisesti tuki- ja liikuntaelimistöä, ja edesauttaa selän sekä niskahartian huoltoa ja venyvyyttä. Se myös parantaa verenkiertoa ja aineenvaihduntaa, tasapainottaa hormonitoimintaa, rauhoittaa hermostoa ja ehkäisee masennusta.\nPärkönhelmessä pääset nauttimaan joogan parhaista puolista pienessä intiimissä ryhmässä.\nTiedustele ryhmien ajankohtia tai kokoa pienryhmä (4 - 6 hlöä) ja lähde tutustumaan joogan saloihin. Pärkönhelmen jooga sopii myös loistavasti TYKY- ja virkistyspäiviin, yhdistysten hyvinvointipäiville tai polttariseurueille.\nPärkönhelmi, Pärkönkatu 20, 39500 Ikaalinen, jaana.lammi@parkonhelmi.fi, p. 043 217 0440


Jääkö rankaisemattomasta asianomistajarikoksesta mitään merkintää poliisin rekisteriin? | Kysy.fi\nJääkö poliisille ilmoitetusta asianomistajarikoksesta mitään merkintää poliisin rekisteriin, jos rikoksesta ei saa rangaistusta, eli poliisi ei määrää sakkoa (eli asianomistaja ei vaadi edes sakkorangaistusta)? Merkitäänkö poliisin omaan rekisteriin ainoastaan sinne merkittäviksi soveltuvat rikokset, joista on tullut rangaistus?\nMe täällä kysy.fi :ssä emme ole oikeustieteen asiantuntijoita. Suosittelenkin ottamaan yhteyttä suoraan poliisiin tämänkaltaisissa kysymyksissä esimerkiksi numerosta 0295 470 011 (ma - pe 8-16.15).\nOn olemassa erilaisia poliisin käyttämiä henkilötietorekistereitä. En saanut kysymyksestäsi tarkalleen selville, mitä niistä tarkoitat.\nPoliisirekisteri on poliisin, tullin ja rajavartiolaitoksen käyttämä rekisteri. Sovittelutoiminta.fi-sivuston mukaan sinne merkitään tieto kaikista rikoksista, joista on annettu tuomio. Kuvailemassasi tilanteessa ei oltaisi annettu tuomiota, jolloin tapauksesta ei ilmeisesti jäisi merkintää rekisteriin. Tuomittu sakkorangaistus puolestaan näkyisi kyseisessä rekisterissä.\nVarsinaiseen Oikeusrekisterikeskuksen ylläpitämään rikosrekisteriin merkitään tietoja lähinnä vapausrangaistukseen tuomituista henkilöistä. Sellaisia rikoksia ovat esimerkiksi ehdoton ja ehdollinen vankeusrangaistus.\nPoliisin sivuilla mainitaan useita muitakin valtakunnallisia tietojärjestelmiä, joita poliisilla on käytössään. Poikkeuksia lukuunottamatta yksityishenkilöillä on oikeus tarkastaa itseään koskevia tietoja poliisin henkilörekistereissä. Tarkastuspyyntö jätetään henkilökohtaisesti poliisilaitokselle ja sen voi tehdä maksutta kerran vuodessa.\nHelsingin poliisilaitoksen yhteystiedot